
๑๒ เล่ม ๑๒ รส
เรื่องแปลกแต่จริง ผู้หญิงต้องซื้อ
บุญคือเพื่อนซี้ รักนี้สีอะไร
อย่างงี้ บาปมั้ย เป็นฉะนี้...เพราะไฉน
ชีวิตออกแบบได้ ความใช่-ความเชื่อ
เมื่อกรรมให้เกิด บวชเถิดสร้างบุญญา
รู้ไว้...ใช่ว่า เคลียร์ปัญหาครอบครัว
เล่ม ๗
ชีวิต คนถูกลิขิตให้ผิดต่าง
ออก มาสวยรวยจนก็เพราะกรรมา
แบบ ชีวิตเหนือออกตกกลางอีสาน
ได้ เล่มนี้เป็นคู่มือใช้ดีไซน์
คำนำ
เราทุกคนล้วนเป็นดีไซเนอร์ผู้รับผิดชอบในการ
ออกแบบชีวิตของตัวเอง ทุกคนล้วนปรารถนาความสุข
สมหวังในการงาน ครอบครัว ความรัก หรือการยอมรับ
ของผู้อื่น แต่สิ่งใดล่ะที่เป็นเงื่อนไขหลักที่จะได้ครอบครอง
ทุกสิ่งที่หวัง โชคดีเหลือเกินที่พระสัมมาสัมพุทธเจ้า
ได้ตรัสตอบเรื่องนี้ไว้ตั้งแต่เมื่อสองพันห้าร้อยกว่าปีที่แล้ว
ว่า ทุกสิ่งนั้นมีกรรมเป็นเบื้องหลังทั้งสิ้น
“พรหมลิขิตไม่มี มีแต่กรรมลิขิต” เมื่อรู้หลักการ
นี้แล้ว ก็จะทราบว่า ชีวิตออกแบบได้ จริงๆ เรามาเข้า
คอร์สดีไซเนอร์ชีวิตด้วยหนังสือเล่มนี้กันค่ะ
สวรรค์สร้างเสกปั้นอย่างไรหนา
ไม่ใช่พรหมหรือฟ้าหรือว่าใคร
จะเป็นใครมาบันดาลก็หาไม่
เป็นอะไรแล้วแต่ใจของเราเอง
ต่อเล่ม ๘
หนังสือ “ที่นี่มีคำตอบ ฉบับ mini” เป็นอีกหนึ่ง
ความตั้งใจของทางผู้จัดทำ ที่ประสงค์จะเรียบเรียงธรรมะ
โอวาทจากคุณครูไม่ใหญ่ที่เกี่ยวข้องกับเรื่องกฎแห่งกรรม
ให้เป็นเล่มเล็กๆ ที่พกพาง่าย เปิดอ่านง่าย นอกจากจะ
ไว้อ่านเพื่อเพิ่มพูนความรู้แล้ว ยังเหมาะสำหรับเป็น
ของขวัญแด่คนที่คุณรัก ชุดนี้มีทั้งหมด ๑๒ เล่ม ไม่ว่าจะ
เริ่มต้นอ่านเล่มไหนก็ตาม จะช่วยให้เราเข้าใจเรื่องราว
ความจริงของชีวิตได้มากขึ้นอย่างแน่นอน
กองวิชาการ ๐๑
สำนักองค์ประธาน

สารบัญ
๑ สมบัติตักไม่พร่อง ๑๒
๒ ราชาที่ดินผู้เอื้อเฟื้อ ๑๔
๓ คุณหญิงท้องนา ๑ ๑๗
๔ คุณหญิงท้องนา ๒ ๒๒
๕ คุณหญิงท้องนา ๓ ๒๔
๖ คุณหญิงท้องนา ๔ ๓๑
๗ มัคคุเทศก์ชวนคนเข้าวัด ๓๓
๘ พรสวรรค์หรือบุญบันดาล ๓๔
๙ ทำไมถึงเรียนดี ๓๖
๑๐ เหตุแห่งอายุยืน ๓๘
๑๑ เหตุที่มีสามีดี ๔๐
๑๒ เสมือนคนเดียวกัน ๔๒

๑๓ มีลูกดีอยู่ในโอวาท ๔๓
๑๔ เขาดูแลลูก ลูกดูแลเขา ๔๔
๑๕ บุญเลี้ยงดูบิดามารดา ๔๖
๑๖ ทำบุญด้วยรัตนชาติ ๔๘
๑๗ บุญถวายที่ดิน ๕๐
๑๘ บุญสร้างวัด ๕๒
๑๙ บุญดูแลรักษาพระเจดีย์ ๕๔
๒๐ บุญติดตั้งองค์พระ ๕๖
๒๑ บุญพิเศษ ๕ บุญ ๕๗
๒๒ ครูของพระ ๖๐
๒๓ ช่วยเหลือ ๔ จังหวัดภาคใต้ ๖๑
๒๔ ผู้นำบุญ ๖๔
๒๕ ทำบุญตามกาล ๖๖
๒๖ ชวนน้องทำบุญ ๖๘
๒๗ ทำบุญเผื่อเหนียว ๗๐
๒๘ สมบัติกงสี ๗๒
๒๙ ธุรกิจขายตรง ๗๔
๓๐ ศีลบารมี ๗๕
๓๑ คนมีศีล มีสัจจะ ๗๖
๓๒ พลังศรัทธามุ่งมั่นกับพลังบุญ ๗๗
๓๓ กัลยาณมิตรในวงเหล้า ๗๘
๓๔ ชวนสามีเลิกเหล้า ๘๐
๓๕ จัดงานเทเหล้าเผาบุหรี่ ๘๑
๓๖ ติดเหล้ากับการเข้าถึงธรรม ๘๒
๓๗ ฝันเห็นอนาคต ๘๔
๓๘ อิสลามอยากนั่งธรรมะ ๘๘
๓๙ วิบากกรรมดารา ๙๐
๔๐ มีทุกข์จึงอยากมาวัด ๙๔
๔๑ ขาดมือรองช่วยงาน ๙๕
๔๒ นักคิดหมดสิทธิ์ ๙๘
๔๓ อยากพบพระพุทธเจ้า ๑๐๒
๔๔ ตัดใจทำบุญ ๑๐๕
๔๕ สำเร็จได้ด้วยบุญ ๑๐๖
๔๖ การส่งผลของบุญ ๑๐๘

“เราคือผู้ออกแบบชีวิต
เราลิขิตชีวิตเราเอง
ไม่ใช่พรหมหรือฟ้าหรือใคร
อยากเป็นอะไรแล้วแต่ใจของเรา”
คุณครูไม่ใหญ่
๑ สมบัติตักไม่พร่อง
ลูกมีที่ดิน ๑๙ ไร่ อยู่ที่อำเภอปากช่อง
ที่ดินของลูกมีหินกาบอยู่เป็นจำนวนมาก
ยิ่งขุดก็ยิ่งมี ยิ่งมีลูกก็ยิ่งขุด ราวกับสมบัติ
จักรพรรดิตักไม่พร่อง ลูกได้อาศัยหินกาบนี้
เลี้ยงครอบครัว บางครั้งก็ถวายหินกาบให้
กับวัดต่างๆ ที่มาบิณฑบาต ถ้ำของวัดบางถ้ำ
ก็ปูด้วยหินกาบของลูกทั้งหมด แม้แต่ที่วัด
พระธรรมกายก็ยังมีบริเวณหินกาบที่ลูกไปปู
ให้ด้วย วันแรกที่ลูกตัดสินใจซื้อที่ดินผืนนี้ ลูก
ไม่ทราบเรื่องหินกาบมาก่อน เพียงแต่ก่อนซื้อ
ลูกได้ทำบุญและอธิษฐานว่า ถ้าหากมีบุญที่
จะได้ทำนุบำรุงพระพุทธศาสนา ขอให้ลูกได้
ทรัพยากรแผ่นดิน แล้วลูกก็ได้ที่ดินผืนนี้มา
สร้างบารมีจริงๆ
ลูกมีบุญใด จึงได้เป็นเจ้าของที่ดินที่เต็ม
ไปด้วยหินกาบ สร้างรายได้ให้ลูกมาตลอด
ขุดเท่าไรก็ไม่หมด ยิ่งขุดยิ่งมี กรณีของลูกจะ
เหมือนหรือแตกต่างจากกรณีของเจ้าของ
ที่ดินที่มีรัตนชาติต่างๆ เช่น เพชรพลอย
อย่างไรคะ
คุณครูไม่ใหญ่
ที่ดินของลูกมีหินกาบและสร้างรายได้
มาให้ตลอด ขุดเท่าไรก็ไม่หมด ยิ่งขุดยิ่งมี
เพราะในอดีต ลูกเคยทำบุญถวายที่ดินเป็นที่
กัลปนา คือ ให้เก็บเกี่ยวผลประโยชน์จากที่ดิน
เอามาบำรุงวัด แล้วอธิษฐานจิตว่า ด้วยบุญนี้
ขอให้มีสมบัติที่เกิดขึ้นกินใช้ไม่รู้จักหมดสิ้น
กรณีที่ดินของผู้อื่นที่มีเพชรพลอย
เพราะเขาทำบุญมามากกว่าตัวลูก หรือได้ทำ
บุญด้วยรัตนชาติเพื่อสร้างศาสนวัตถุ เช่น
เจดีย์ หรือสร้างบุญใหญ่ๆ แล้วอธิษฐานจิตมา
เป็นต้น
๒๐ มกราคม พ.ศ. ๒๕๕๐
๒ ราชาที่ดินผู้เอื้อเฟื้อ
คุณพ่อเป็นคนไม่คิดร้ายใคร ใจบุญ เป็น
คนที่มีฐานะการเงินดีที่สุดในหมู่ญาติ ญาติ
คนไหนเดือดร้อนเรื่องเงินมายืมคุณพ่อแล้ว
รับรองว่าไม่ผิดหวัง แต่บ่อยครั้งที่ไม่ได้เงินคืน
ท่านก็บอกว่า ไม่เป็นไร นอกจากท่านจะชอบ
สงเคราะห์ญาติแล้ว ท่านยังชอบสงเคราะห์
โลก บริจาคเงินให้กับองค์กรต่างๆ รวมทั้งยัง
ทำบุญกับพระพุทธศาสนาตามประเพณี
นอกจากนี้คุณพ่อยังเป็นราชาที่ดินที่
แปลกไม่เหมือนใคร เพราะไม่ว่าชาวไร่ชาวนา
คนไหนนำที่ดินมาขายให้คุณพ่อแล้ว คุณพ่อ
เพียงแต่โอนโฉนดที่ดินเป็นชื่อของท่าน
เท่านั้น ส่วนเจ้าของที่ดินเดิมก็ยังสามารถทำ
ไร่ทำนาต่อไปได้ฟรีๆ บ่อยครั้งที่ชาวไร่ชาวนา
แถวนั้นนำข้าวสาร ผลไม้ต่างๆ มาให้คุณพ่อ
เสมอๆ โดยที่ท่านไม่เคยเรียกร้องใดๆ
บุญใดทำให้คุณพ่อเป็นเศรษฐีและเป็น
ราชาที่ดิน บุพกรรมใดเมื่อญาติมาขอยืมเงิน
แล้ว ส่วนใหญ่คุณพ่อมักจะไม่ได้คืน และ
ทำไมคุณพ่อมักจะบอกใครๆ ว่า ไม่เป็นไร
และไม่ติดใจจะเอาคืน เพราะท่านสั่งสมนิสัย
มาอย่างไรคะ
เหตุใดคุณพ่อเป็นราชาที่ดินที่เมื่อคน
ไหนนำที่ดินมาขายให้คุณพ่อแล้ว เจ้าของ
ที่ดินเดิมสามารถทำไร่ทำนาต่อไปได้ฟรีๆ
โดยไม่ต้องเสียค่าเช่าใดๆ เรื่องนี้มีเหตุหรือ
ไม่คะ
คุณครูไม่ใหญ่
บุญที่ทำให้คุณพ่อเป็นเศรษฐีและเป็น
ราชาที่ดิน เพราะในอดีตท่านเคยบริจาคที่ดิน
เป็นสาธารณกุศลเอาไว้ ทั้งยังชอบช่วยเหลือ
ให้คนยากไร้มาพักพิงทำมาหากินบนที่ดิน
ของตนเองได้ คล้ายๆ กับในชาติปัจจุบัน
นิสัยเก่าติดมา แล้วบุญเก่าก็ติดมาด้วย
เรื่องที่ญาติมาขอยืมเงินแล้วส่วนใหญ่
ไม่ได้คืน ก็ไม่ได้เป็นกรรมอะไรของท่าน แต่
เป็นนิสัยเอื้อเฟื้อสงเคราะห์ญาติของท่าน
ที่เป็นเช่นนี้มาหลายภพหลายชาติติดตัวมา
เป็นจริตอัธยาศัยที่ดีงามของท่าน
เหตุที่คุณพ่อของลูก อนุญาตให้เจ้าของ
ที่ดินเดิมสามารถทำไร่ทำนาต่อไปได้ฟรีๆ ก็
เป็นนิสัยเอื้อเฟื้อ ชอบช่วยเหลือ ชอบทำทาน
มาหลายชาติแล้ว โดยเฉพาะชาติหนึ่ง ท่านได้
เกิดเป็นเจ้าเมืองแห่งหนึ่ง ท่านปกครองชาว
เมืองด้วยทศพิธราชธรรม และดูแลชาวเมือง
ที่ยากไร้ในลักษณะนี้ คือ ให้ที่ดินทำกิน จริต
อัธยาศัยนี้ติดตัวมาจ้ะ
๒๓ สิงหาคม พ.ศ. ๒๕๕๐
๓ คุณหญิงท้องนา ๑
แม่ของลูกเป็นบุตรสาวของหม่อมเจ้าฯ
จึงมีคำนำหน้าชื่อว่า หม่อมราชวงศ์หญิง มา
ตั้งแต่เกิด ท่านมีชีวิตที่สะดวกสบายอยู่ในรั้ว
ในวัง แวดล้อมไปด้วยข้าทาสบริวาร เวลาไป
โรงเรียนก็มีทหารรับใช้เป็นผู้ติดตามไปด้วย
อย่างน้อย ๔ คน
แม้คุณแม่จะมีชีวิตที่สะดวกสบาย แต่
คุณแม่ก็เป็นหม่อมที่ชอบชีวิตเรียบง่ายสมถะ
ไม่ชอบออกงานสังคม ไม่ชอบเต้นรำ แต่ชอบ
ศึกษาวรรณคดี ประวัติศาสตร์ และชอบอ่าน
หนังสือธรรมะ มีใจฝักใฝ่ในทางบุญกุศลตั้งแต่
เด็กๆ แต่เนื่องจากคุณแม่ต้องอยู่เฉยๆ เพราะ
มีคนทำให้ทุกอย่าง ทำให้คุณแม่รู้สึกเบื่อ จึงขอ
อนุญาตท่านพ่อมาทำงานที่กรมป่าไม้
จนกระทั่งถึงเวลาที่ท่านพ่อท่านแม่เห็น
สมควรจะให้ออกเรือน ท่านก็ได้หาคนที่มี
ฐานะชาติตระกูลเหมาะสมกันเพื่อให้แต่งงาน
แต่คุณแม่ของลูกไม่ชอบใครเลยจึงปฏิเสธ ต่อ
มาคุณแม่ได้มาเจอคุณพ่อของลูก ซึ่งทำงาน
อยู่ที่เดียวกัน เกิดชอบพอกัน แต่ทางท่านพ่อ
ท่านแม่ไม่ชอบ และไม่เห็นด้วยอย่างยิ่ง เพราะ
คุณพ่อของลูกฐานะต่ำศักดิ์กว่า ถึงแม้คุณพ่อ
จะพอมีฐานะ แต่ก็เป็นหนุ่มบ้านนอกมีรกราก
อยู่ที่จังหวัดอุบลราชธานี ดังนั้นญาติทางฝ่าย
คุณแม่จึงดูถูกคุณพ่อว่า เป็นไอ้หนุ่มบ้านนอก
แต่ในที่สุดการแต่งงานของท่านทั้งสองก็เกิด
ขึ้น ท่ามกลางความไม่เห็นด้วยเป็นอย่างยิ่ง
ของญาติทางฝ่ายคุณแม่
หลังจากแต่งงานแล้ว เวลาผ่านไป เมื่อ
คุณแม่ตั้งครรภ์ได้ ๘ เดือน ก็ย้ายไปอยู่ที่
จังหวัดอุบลราชธานี และก็ไม่ติดต่อกับท่าน
พ่อท่านแม่และญาติพี่น้องทุกคนอีกเลย เพื่อ
เป็นการตัดปัญหาความไม่เข้าใจกัน
เมื่อมาอยู่บ้านนอก คุณพ่อก็ทำหน้าที่
เป็นพ่อศรีเรือน คือ ไม่ยอมให้คุณแม่ลำบาก
ตรากตรำเลย คุณพ่อรับอาสาทำงานบ้าน
เองทุกอย่าง ซักผ้าให้คุณแม่ เลี้ยงลูกเองเป็น
ส่วนใหญ่ ปลูกฝังลูกๆ ทุกคนเสมอว่า คุณแม่
คือ คุณหญิงท้องนา ให้ปรนนิบัติคุณแม่เป็น
อย่างดี อย่าให้ท่านทำงานหนัก เพราะคุณพ่อ
คิดอยู่ตลอดเวลาว่า ท่านไปเอาคุณแม่มาจาก
ในรั้วในวัง เหมือนคว้าดวงแก้วมาจากปาก
มังกร จะมาทำให้ตกระกำลำบากมันเสีย
ศักดิ์ศรี จึงยอมทำให้ทุกอย่างเพื่อให้คุณแม่
อยู่อย่างมีความสุข
บุญใดคุณแม่จึงเกิดมาในตระกูลสูง
มีชีวิตวัยต้นที่ประณีตสุขสบาย แต่ต้องพลัด
จากวังมาอยู่บ้านนอกที่กันดาร และบุญใด
ที่แม้มาอยู่ที่กันดารแต่ทุกคนกลับดูแลท่าน
เป็นอย่างดี
คุณครูไม่ใหญ่
คุณแม่ของลูกเกิดในตระกูลสูง มีชีวิต
วัยต้นประณีตสุขสบาย แต่พลัดมาอยู่บ้าน
นอกที่กันดาร เพราะในอดีตท่านได้ทำบุญ
ในพระพุทธศาสนา ได้เป็นกำลังสร้างโบสถ์
ถวายเป็นพุทธบูชา มีความอ่อนน้อมในพระ
รัตนตรัย ด้วยบุญนี้จึงทำให้เกิดในตระกูลสูง
แต่ช่วงท้ายได้เกิดกระทบกระทั่งกับทีมงาน
ที่สร้างโบสถ์ จึงทำให้เบื่อๆ เลยถอยออกไป
เพราะไม่อยากทะเลาะกับใคร จึงทำให้บุญ
หย่อนลงในช่วงหลัง แต่ก็ยังเลื่อมใสในบุญ
อยู่ เพียงแต่ว่าปีติหย่อนลงมา วิบากกรรมนี้
ตามมาส่งผล ทำให้แม่เกิดในตระกูลสูงแล้ว
ก็พลัดไปอยู่บ้านนอกที่กันดาร แต่แม้มาอยู่ที่
กันดารทุกคนก็ดูแลท่านอย่างดี เพราะกำลัง
ทานบารมียังมีหล่อเลี้ยงอยู่
เพราะฉะนั้น เวลาทำงานกันเป็นทีม
อย่าทะเลาะกัน ช่วยกันประคับประคอง
ถนอมน้ำใจ ให้ใจใสๆ จะได้บุญเต็มที่
๓ ตุลาคม พ.ศ. ๒๕๔๘
๔ คุณหญิงท้องนา ๒
กรรมใดทำให้คุณพ่อมาอยู่ในสังคม
เกษตรกรรม และบุญใดที่ทำให้คุณพ่อได้
ภรรยาสูงศักดิ์
คุณครูไม่ใหญ่
คุณพ่อมาอยู่ในสังคมเกษตรกรรม
เพราะกำลังทานบารมีหย่อนกว่าคุณแม่ โดย
ในชาติที่คุณแม่สร้างโบสถ์นั้น ชาตินั้นท่านก็
เป็นสามีภรรยากัน คุณแม่สร้างโบสถ์ คุณพ่อ
แค่อนุโมทนาบุญกับคุณแม่ว่า “เธอทำๆ ไป
เถอะ เธอเป็นผู้นำน่ะดีแล้ว ขออนุโมทนา
สาธุ” แต่ไม่ได้ช่วยทุ่มเทในการสร้างโบสถ์
โดยคิดว่า ภรรยาทำตัวก็ต้องได้ เพราะเป็น
บุคคลคนเดียวกันตามกฎหมาย แต่เรื่องบุญ
มันคนละเรื่องกัน มันไม่เหมือนแป้งน้ำหอม
ที่จะทาผัวหอมไปถึงเมียอย่างนั้น
พ่อได้ภรรยาสูงศักดิ์ เพราะเคยเป็นสามี
ภรรยากันในชาติที่คุณแม่ได้สร้างโบสถ์ แต่
คุณพ่อแค่อนุโมทนาแบบขอไปที จึงทำให้บุญ
ของคุณแม่มีมากกว่า และเกิดในตระกูลสูง
เพราะความเคารพอ่อนน้อมในพระรัตนตรัย
๓ ตุลาคม พ.ศ. ๒๕๔๘
๕ คุณหญิงท้องนา ๓
คุณพ่อถึงแม้จะเป็นหนุ่มบ้านนอก แต่
ก็เป็นเศรษฐี เป็นที่นับหน้าถือตาของชาว
บ้านมาก ท่านเป็นคนมีธรรมะ เคยบวช
เรียนถึงเปรียญธรรม ๖ ประโยค และท่าน
เรียนวิชาหมอยามาด้วย จึงสามารถรักษา
โรคได้ เวลาใครป่วยก็มาหาคุณพ่อ ให้คุณ
พ่อฉีดยาให้ ใครไม่มีเงินคุณพ่อก็รักษาให้
ฟรี ดังนั้นตั้งแต่ลูกเกิดมาลูกจึงมีแต่ความสุข
และกลายเป็นสาวมั่น เก่งกล้า ไม่กลัวใครเลย
มาตั้งแต่เล็กๆ เพราะคิดว่าเรามีแม่เป็นถึง
คุณหญิง มีพ่อเป็นถึงคุณหมอ เวลาไปไหน
มาไหนก็บอกว่าเป็นลูกของคุณหมอ ก็จะไม่มี
จิ๊กโก๋คนไหนกล้ามาแหยม เวลาคุณพ่อไปนา
ก็จะเอาลูกขี่คอไปด้วย ชีวิตช่วงนั้นของลูกมี
ความสุขมาก
จนกระทั่งวันหนึ่ง วันเปลี่ยนแปลงครั้ง
สำคัญที่สุดในชีวิตของลูกก็มาถึง คือ พระองค์
เจ้าฯ ที่เป็นท่านพ่อของคุณแม่สิ้นพระชนม์
ทีนี้ในพินัยกรรมระบุไว้ว่า ห้ามแบ่งมรดกจน
กว่าจะตามหาตัวคุณแม่เจอ จึงทำให้พี่น้อง
ทุกคนต้องรีบสืบตามหาคุณแม่แทบพลิก
แผ่นดิน ไม่ใช่เพราะรัก แต่เพื่อให้ถูกต้อง
ตามพินัยกรรมใช้เวลาตามหากันเกือบ ๑๐ ปี
กระทั่งเจอกัน จึงได้จัดการเรื่องมรดก
นอกจากนี้ ในพินัยกรรมยังระบุไว้อีกว่า
ให้นำลูกหลานที่กระจัดกระจายเอากลับมา
เลี้ยงดูส่งเสียให้เรียนหมดทุกคน ดังนั้นลูก
จึงจำต้องพรากจากพ่อแม่ตั้งแต่อายุ ๑๓ ปี
ตามพินัยกรรม ซึ่งจะต้องรวมเอามาอยู่ใน
กรุงเทพฯ เพื่อมาเรียนหนังสือกับคุณหญิง
ท่านหนึ่งซึ่งเป็นพี่สาวของคุณแม่ ลูกได้อยู่
ในคฤหาสน์หลังใหญ่สวยงามมาก มันน่าจะมี
ความสุขสบายกว่าบ้านนา แต่ตรงข้าม ชีวิตลูก
ไม่ได้สบายเลย เพราะลูกต้องช่วยเขาทำงาน
บ้านเกือบทุกอย่าง แม้ว่าเขาจะส่งลูกให้เรียน
ในโรงเรียนชั้นดีเยี่ยม แต่ลูกก็อยู่ในฐานะเป็น
เด็กบ้านนอกซอมซ่อที่แตกต่างจากเพื่อนๆ
ในโรงเรียน ลูกเรียนอย่างขาดความมั่นใจ
เพราะเด็กกรุงเทพฯ เรียนไวกว่าเด็กบ้านนอก
ลูกรู้สึกตัวเองว่าเป็นเด็กโง่ท่ามกลางเด็ก
ฉลาด ลูกจึงต้องพยายามในเรื่องการเรียน
อย่างหนัก ซ้ำร้ายไปกว่านั้นลูกได้เข้าโรงเรียน
ดีๆ ก็จริง แต่ไม่ได้รับการส่งเสริมด้านการ
เรียนเลย ลูกได้เงินค่าขนมไปโรงเรียนเพียง
วันละ ๖ สลึง ซึ่งพอดีสำหรับค่าอาหารอย่าง
ประหยัด แต่ก็ไม่เพียงพอสำหรับค่ารถ ทำให้
ลูกต้องฟิตร่างกายให้แข็งแรง เพราะต้องเดิน
ไปกลับโรงเรียนวันละ ๘ กิโลเมตร ฝนจะตก
แดดจะออกอย่างไรก็ต้องฝ่าไปให้ได้
พอกลับมาจากโรงเรียน ก็ต้องช่วย
ทำงานบ้านจนรู้สึกเหนื่อย ทำงานบ้านเสร็จ
ก็ถึงเวลานอนพอดี เขาก็ปิดไฟ ทำให้ลูกไม่
ได้ทำการบ้าน ลูกจึงหาทางออกโดยการเจียด
เงินค่าขนมที่ได้เพียงน้อยนิด ไปซื้อเทียนไขมา
จุดแอบอ่านหนังสือตรงขั้นบันได ตอนที่เขา
หลับกันหมดแล้ว
ดินสอก็ต้องใช้จนกุดแล้วเอาไม้มา
ต่อเพื่อให้เขียนได้ เสื้อผ้าก็ต้องใส่ขาดๆ ปะๆ
กระโปรงก็ต้องสอยชายลงมาเรื่อยๆ เพราะ
ลูกตัวสูงขึ้น แต่เขาก็ไม่ให้ซื้อใหม่ จนบาง
ครั้งลูกต้องแอบร้องไห้คิดถึงคุณพ่อคุณแม่
เสมือนขาดที่พักพิงอันแสนจะอบอุ่นเมื่ออยู่
ในคฤหาสน์หลังใหญ่แห่งนี้ ลูกจำยอมทนอยู่
ที่นี่จนกระทั่งเรียนจบชั้น ม.ศ.๖ ได้ทำงานที่
สำนักงานสถิติแห่งชาติ และได้ย้ายออกมา
อยู่กับสามีหลังจากแต่งงานแล้ว ตอนอายุ
ได้ ๒๔ ปี
บุพกรรมใดตั้งแต่เกิดจนถึงอายุ ๑๓ ปี
ลูกมีความสุขมาก แต่หลังจากนั้นชีวิตก็
ลำบากต้องพลัดพรากจากพ่อแม่ บุพกรรมใด
ทำให้ลูกมีโอกาสได้เรียนในโรงเรียนดีๆ
แต่ไม่ได้รับการส่งเสริมด้านการเรียนเลย
บุญใดทำให้ลูกได้มาอยู่ในบ้านหลังใหญ่และ
สวยงามมาก แต่ต้องอยู่อย่างต่ำต้อย ยากจน
ต้องแก้ไขบุพกรรมนี้อย่างไรคะ
คุณครูไม่ใหญ่
ตัวลูกตั้งแต่เกิดจนอายุ ๑๓ ปี มีความ
สุขมาก แต่ภายหลังต้องมีชีวิตลำบาก และ
พลัดพรากจากพ่อแม่ เพราะในอดีตได้เคยไป
สร้างบุญเป็นประธานทอดผ้าป่า ก่อนทำบุญ
ก็มีปีติดี แต่วันงานจริงกลับไปหงุดหงิดว่า
เขาจัดงานต้อนรับไม่ดีทั้งๆ ที่อุตส่าห์ทำบุญ
ตั้งมากมาย ก็เลยเสียอกเสียใจ เพราะเป็น
คนเรื่องมาก บุญเลยหก เพราะฉะนั้นจะไป
ทำบุญวัดไหนก็ตาม ต้องให้เหลือเรื่องเดียว
คือจะเอาบุญ ไม่ต้องให้ใครมาเอาใจ ใครจะ
เอาใจหรือไม่เอาใจก็ไม่เป็นไร ที่สำคัญเรา
ต้องรักษาใจใสๆ จึงจะถูกหลักวิชชา
ทำบุญแล้วก็หงุดหงิดเพราะความถือตัว
ดังนั้นบุญจึงมีวิบัติเจือปนส่งผลไม่เต็มที่ บุญ
ที่เป็นประธานจึงทำให้ได้มารดาสูงศักดิ์ มีคุณ
พ่อเป็นที่เคารพนับถือในชุมชน แต่มีความ
สุขเพียงช่วงสั้นแค่ ๑๓ ปี เพราะว่า ก่อนทำ
มีปีติ แต่ขณะทำ และหลังทำไปแล้ว เรื่อง
มาก ไม่มีปีติ
ลูกได้มีโอกาสเรียนโรงเรียนดี แต่ไม่ได้
รับการสนับสนุนด้านการเรียนเลย เพราะใน
อดีตลูกไม่ได้สนับสนุนญาติหรือลูกหลานให้
ได้เล่าเรียน แต่ก็มีทานบารมีในระดับหนึ่ง จึง
ได้เรียนในโรงเรียนดี เป็นบุญปนบาป เพราะ
ความหงุดหงิดถือตัว เรื่องนี้สำคัญมาก วางตัว
ได้ แต่อย่าถือตัว ควรวางตัวให้สมกับที่ตัว
เป็น แต่อย่าถือตัวจัด ให้ถือตัวแต่พอดีพองาม
ลูกได้มาอยู่บ้านหลังใหญ่ แต่ชีวิต
ต่ำต้อย เพราะทำบุญแบบถือตัวดังกล่าว บุญ
จึงปนบาป ส่งผลได้ไม่เต็มที่ จะแก้ไขก็จะต้อง
ทำทานด้วยความเคารพ อย่าหงุดหงิดถือตัว
และต้องทำสม่ำเสมอ ปลื้มปีติยินดีในการ
ทำบุญทั้งก่อนทำ กำลังทำ และภายหลังจาก
ทำไปแล้ว อีกทั้งต้องทำตัวง่ายๆ อย่าถือตัว
เจ้ายศเจ้าอย่าง เรามาเอาบุญอย่างเดียว
เท่านั้น อย่างอื่นเรื่องเล็ก เขาจะให้ไปนั่งตรง
ไหนก็ไปเถิด มันก็อยู่ใกล้ๆ กันนั่นแหละ อยู่
วัดเดียวกัน โลกใบเดียวกัน จักรวาลเดียวกัน
๓ ตุลาคม พ.ศ. ๒๕๔๘
๖ คุณหญิงท้องนา ๔
บุญใดที่ทำให้คุณแม่ของลูกไม่ถูกลืมใน
การแบ่งมรดก แต่ทำไมมรดกของท่านอยู่ได้
ไม่นาน เพราะว่ามีคนโน้นคนนี้ช่วยใช้แทน
จนหมดภายในระยะเวลาเพียงไม่กี่ปี
คุณครูไม่ใหญ่
คุณแม่ไม่ถูกลืมในการแบ่งมรดก เพราะ
ชาติในอดีต เวลาจะได้สมบัติอะไรมาก็มักจะ
แบ่งทำบุญ สร้างทานบารมีเสมอ ทานบารมีนี้
จึงมาส่งผล เพราะฉะนั้นการจะเขียนในพินัย
กรรมเช่นใดก็ขึ้นอยู่กับบุญของลูกหลานคน
นั้น ถ้ามีบุญรองรับ เขาก็จะไม่ลืมเขียน ถ้าไม่มี
บุญรองรับ เขาก็จะลืมไปเฉยๆ หรือไม่อยาก
จะเขียนลงไป
เรื่องบุญจึงเป็นเรื่องที่สำคัญมาก อย่า
ปฏิเสธบุญ ปฏิเสธบุญเท่ากับปฏิเสธสมบัติ
ปฏิเสธความสุขและความสำเร็จในชีวิต ด้วย
เหตุนี้เราจึงต้องทำบุญถี่ๆ ไม่ใช่ทำเป็นทีๆ
หรือบางที แต่ทำถี่ๆ ทุกที่ และทุกที
มรดกของแม่อยู่ได้ไม่นานเนื่องจากโดน
คนอื่นช่วยใช้แทนจนหมดภายในไม่กี่ปี เพราะ
ในหลายๆ ครั้ง เมื่อทำบุญไปแล้วมักจะ
หงุดหงิดใจ เพราะคิดว่าได้รับการต้อนรับไม่ดี
เลยไม่ถูกใจ พูดง่ายๆ คือเรื่องมาก บุญก็เลย
หกๆ หล่นๆ กระทบกับคนโน้นคนนี้ ก็เป็นเชื้อ
วิบัติติดมา จึงทำให้สมบัติอยู่ได้ไม่นาน สมบัติ
อยากจะอยู่กับคนที่ใจใสๆ ใจดีๆ ใจเย็นๆ
เพราะว่าอยู่เย็นแล้วเป็นสุข
๓ ตุลาคม พ.ศ. ๒๕๔๘
๗ มัคคุเทศก์ชวนคนเข้าวัด
ลูกมีอาชีพเป็นมัคคุเทศก์ชวนนักท่อง
เที่ยวเข้าวัด ลูกจะได้รับอานิสงส์อย่างไรคะ
คุณครูไม่ใหญ่
ลูกเป็นมัคคุเทศก์ชวนนักท่องเที่ยวเข้า
วัดนั้น มีอานิสงส์โดยย่อ คือ มีบริวารสมบัติ
ติดตัวไป มีพรรคพวกที่ดีที่จะเกื้อหนุนใน
การสร้างบารมีของตัวลูก เป็นต้น เพราะลูก
ชวนเขามาศึกษาเรื่องความดี มาสู่กระแสแห่ง
ความดี
๑๒ ธันวาคม พ.ศ. ๒๕๔๙
๘ พรสวรรค์หรือบุญบันดาล
ลูกชายคนโตมีความรู้ด้านดนตรีตั้งแต่
เด็กๆ เขาชอบเล่นดนตรีเป็นชีวิตจิตใจ ต่าง
จากคนในครอบครัวที่ไม่มีความรู้ด้านดนตรี
เลย อย่างนี้จะเรียกว่าเป็นพรสวรรค์หรือไม่
ถ้าใช่อยากทราบว่าพรสวรรค์นั้นเกิดขึ้นได้
อย่างไร แตกต่างจากความคิดสร้างสรรค์
อย่างไรคะ
คุณครูไม่ใหญ่
การที่ลูกชายมีความรู้ด้านดนตรีตั้งแต่
เด็กเพราะความคุ้นติดต่อกันมาหลายชาติ
รวมทั้งเมื่อทำบุญแล้วมักอธิษฐานว่า ขอให้
มีความเก่งทางด้านดนตรีมาส่งผล จึงทำให้มี
ความชอบและชำนาญทางด้านดนตรีตั้งแต่
เด็ก ยิ่งฝึกฝนก็ยิ่งเชี่ยวชาญ ไม่อยากจะใช้
คำว่าเป็นพรสวรรค์ แต่อยากจะใช้คำว่า “บุญ
บันดาล” มากกว่า เพราะสวรรค์ไม่ได้ให้พร
แต่เกิดจากการฝึกฝนของตนและทำบุญแล้ว
ก็อธิษฐานจิตดังกล่าวจ้ะ
๔ มิถุนายน พ.ศ. ๒๕๔๘
๙ ทำไมถึงเรียนดี
ผมเรียนจบปริญญาตรีด้วยคะแนน
อันดับหนึ่งของภาควิชา ได้รับเกียรตินิยม
อันดับหนึ่งเหรียญทอง ทำให้ผมได้ทุนจาก
บริษัทใหญ่แห่งหนึ่ง และได้รับทุนจากรัฐบาล
ญี่ปุ่นให้มาศึกษาต่อที่ญี่ปุ่นในมหาวิทยาลัย
ที่มีชื่อเสียงอันดับหนึ่งของญี่ปุ่นและยังเป็น
อันดับหนึ่งของเอเชียอีกด้วย
บุพกรรมใดที่ทำให้ผมเรียนดีมาตลอด
และทำอย่างไรให้มีสติปัญญาดีในภพชาติ
ต่อๆ ไปครับ
คุณครูไม่ใหญ่
ที่ลูกเรียนดีมาตลอด เพราะมีนิสัยขวน
ขวายศึกษาหาความรู้มาข้ามชาติ และทุกครั้ง
ที่ทำบุญในพระพุทธศาสนามักจะอธิษฐานให้
มีปัญญาแทงตลอดในความรู้ที่ตนศึกษา และ
ให้เป็นคนเรียนเก่ง จะรักษาให้มีสติปัญญาดี
ในภพชาติต่อไป ต้องไม่ดื่มสุราหรือเครื่องดื่ม
แอลกอฮอล์ ทำบุญสนับสนุนการศึกษาพระ
ภิกษุสามเณรและบุคคลทั่วไป ทุกครั้งที่ทำบุญ
ให้อธิษฐานให้มีปัญญาแทงตลอดทั้งทางโลก
และทางธรรม อีกทั้งหมั่นนั่งสมาธิภาวนา และ
ขวนขวายหาความรู้ให้สม่ำเสมอจากบัณฑิต
นักปราชญ์จ้ะ
๒ กุมภาพันธ์ พ.ศ. ๒๕๔๘
๑๐ เหตุแห่งอายุยืน
บุญใดทำให้คุณแม่ของลูกมีอายุยืนถึง
๑๑๐ ปี และเป็นคนแข็งแรงมาก ไม่มีโรค
ประจำตัวเลย แต่เพราะวิบากกรรมใดทำให้
คุณแม่ตกเตียงจนกระดูกต้นแขนหักในตอน
ใกล้หมดอายุขัย
คุณครูไม่ใหญ่
คุณแม่อายุยืน ๑๑๐ ปี แข็งแรง ไม่มี
โรคประจำตัวเลย เพราะในอดีตชาติ ท่านได้
ถวายคิลานเภสัช (ยารักษาโรค) แด่พระภิกษุ
สามเณรบ่อยๆ แล้วก็อธิษฐานจิตให้อายุขัย
ยืนยาว แข็งแรง ไม่มีโรคประจำตัวมาส่งผล
คุณแม่ตกเตียงทำให้ต้นแขนหัก เพราะ
เศษกรรมฆ่าสัตว์เล็กสัตว์น้อย ประเภทบี้มด
ตบยุง ต่างกรรมต่างวาระหลายๆ ชาติ ชาติ
ละหลายๆ ครั้ง มารวมส่งผล ตอนใกล้จะ
หมดอายุขัย
๗ กุมภาพันธ์ พ.ศ. ๒๕๕๐
๑๑ เหตุที่มีสามีดี
คุณพ่อของลูกเป็นหนุ่มชาวจีนที่มีความ
อ่อนน้อม มีความกตัญญูต่อบิดามารดา และ
โรแมนติกกับภรรยาแบบเสมอต้นเสมอปลาย
คุณพ่อรักคุณแม่มากจึงยอมและเอาใจคุณแม่
ทุกอย่าง แต่เมื่อสิ้นคุณพ่อแล้ว ลูกทุกคนกลับ
ไม่ค่อยดูแลคุณแม่ อีกทั้งทำไมตัวลูกตั้งแต่
เด็กไม่ค่อยลงรอยกับคุณแม่คะ
คุณครูไม่ใหญ่
เหตุที่คุณพ่อรักและเอาใจคุณแม่มากๆ
เพราะท่านเองในปัจจุบันก็รักกัน ในอดีต
หลายๆ ชาติก็เคยเป็นสามีภรรยากัน แต่
ที่สำคัญมีอยู่ชาติหนึ่ง คุณแม่แต่งงานมี
ครอบครัว มีสามีแต่ไม่ใช่กับคุณพ่อของลูกใน
ชาตินี้ ในชาตินั้นท่านตั้งใจดูแลปรนนิบัติสามี
อย่างดีที่สุด แล้วมักจะนึกอธิษฐานบ่อยๆ ว่า
ชาตินี้ข้าพเจ้าดูแลสามีอย่างดีที่สุด ชาติต่อไป
ขอให้ได้สามีที่คอยดูแลเอาใจบ้าง ด้วยเหตุ
นี้เอง ชาติปัจจุบันนี้ท่านจึงได้สามีที่รักและ
เอาใจท่านอย่างคุณพ่อของลูก
ส่วนที่ตัวลูกตั้งแต่เด็กไม่ค่อยลงรอย
กับคุณแม่ เพราะคุณแม่มีความรู้สึกไม่ชอบที่
คุณพ่อรักและตามใจลูกมากไป ท่านจึงชอบ
เหน็บลูกเสมอๆ ลูกกับท่านไม่ได้มีกรรมอื่นใด
ผูกพันกันมาในอดีต เป็นเพราะความคิดอย่าง
ที่ว่านี้ คือ ไม่ชอบที่คุณพ่อรักและตามใจลูก
มากไปในปัจจุบันเท่านั้น เออ แปลกดีเหมือน
กันนะ ก็คงรักลูก แต่ก็ไม่อยากให้คุณพ่อตาม
ใจลูกมาก กลัวลูกจะเอาแต่ใจตัวเอง
๓๐ สิงหาคม พ.ศ. ๒๕๕๐
๑๒ เสมือนคนเดียวกัน
ลูกและสามีคนปัจจุบัน เวลามาวัดก็จะ
ทำบุญด้วยกัน ร่วมกันอธิษฐานแล้วก็ถวาย
เงินด้วยกัน แต่เงินนั้นสามีเป็นคนหามา ส่วน
ลูกเป็นแม่บ้านอยู่กับบ้าน ลูกกับสามีจะได้
บุญเท่ากันไหมคะ
คุณครูไม่ใหญ่
ลูกและสามีเปรียบเสมือนเป็นคนๆ
เดียวกัน ได้มาวัดด้วยกัน ทำบุญด้วยกัน แล้ว
ก็อธิษฐานจิตร่วมกัน แต่เงินนั้นสามีเป็นคน
หามา ส่วนตัวลูกเป็นแม่บ้าน จะได้บุญเท่า
กันหรือไม่เท่ากันนั้น ขึ้นอยู่กับใจที่ผ่องใสใน
๓ ระยะ คือ ก่อนทำ กำลังทำ หรือภายหลัง
จากทำไปแล้ว ถ้าผ่องใสเท่ากันก็ได้เท่ากัน
ถ้าผ่องใสไม่เท่ากันก็ได้ไม่เท่ากันจ้ะ
๓๐ สิงหาคม พ.ศ. ๒๕๔๘
๑๓ มีลูกดีอยู่ในโอวาท
บุญใดทำให้ผมได้ลูกที่ดีอยู่ในโอวาทพ่อ
แม่ทุกคนครับ
คุณครูไม่ใหญ่
ที่ตัวลูกได้บุตรที่ดีอยู่ในโอวาทนั้น
เพราะบุญที่เคารพในพระรัตนตรัย อ่อนน้อม
ต่อสมณชีพราหมณ์และผู้มีศีลมีธรรม
มาส่งผล
๑ พฤษภาคม พ.ศ. ๒๕๕๐
๑๔ เขาดูแลลูก ลูกดูแลเขา
ตัวลูกเดิมเป็นคนแข็งแรง ไม่มีโรค
ประจำตัวเลย แต่ตอนนี้ต้องกินยาแก้โรคหัวใจ
และมีไขมันในเลือดสูง เป็นเพราะมีบุพกรรม
ใด และเหตุใดลูกจึงต้องมาเป็นผู้ดูแลอาการ
ป่วยของสามีและพี่สาว จะต้องทำบุญอย่างไร
จึงจะพ้นสภาวะนี้เพื่อลูกจะได้สร้างบารมีเต็ม
ที่ไปได้ตลอดชีวิตอย่างที่ตั้งใจไว้คะ
คุณครูไม่ใหญ่
ปกติลูกเป็นคนแข็งแรง ไม่มีโรคประจำ
ตัว แต่ปัจจุบันต้องกินยาแก้โรคหัวใจ และมี
ไขมันในเลือดสูง เพราะเป็นความเสื่อมของ
สังขารตามวัยบวกกับกรรมใช้แรงงานสัตว์ใน
อดีตมาส่งผล
ที่ลูกต้องมาดูแลอาการป่วยของสามี
และพี่สาว เพราะเคยเกื้อกูลกันมา เขาเคย
เกื้อกูลลูก ลูกก็เคยเกื้อกูลเขา อีกทั้งเป็นบุญ
สงเคราะห์ญาติของลูกด้วย ซึ่งในอดีตเขาก็
เคยดูแลลูก ปัจจุบันลูกก็ต้องมาดูแลเขา ก็ถูก
ต้องแล้ว ทำไปด้วยใจที่เบิกบานเถิด จะเป็น
ทางมาแห่งบุญและความสุขสดชื่นในบ้านจ้ะ
๒๗ กันยายน พ.ศ. ๒๕๔๘
๑๕ บุญเลี้ยงดูบิดามารดา
ลูกและสามีได้รับเด็กน้อยคนหนึ่งมา
เลี้ยงเสมือนเป็นลูกของเราแท้ๆ เพราะพ่อแม่
ของเด็กชายคนนี้เลิกกัน และไม่พร้อมจะรับ
ผิดชอบเด็ก ซึ่งก็แปลกค่ะ แม้เขาไม่ใช่ลูกแท้ๆ
แต่เราทั้งสองก็รู้สึกรักเด็กคนนี้เอามากๆ
ปัจจุบันนี้เขาอายุได้ ๔ ขวบแล้วค่ะ
เด็กชายที่ลูกรับมาเลี้ยงเป็นลูกมี
บุพกรรมใดในอดีต พ่อแม่ของเขาจึงไม่พร้อม
จะรับผิดชอบเขาคะ และในอดีตลูกและสามี
ผูกพันกับเขามาอย่างไร เขามีบุญบวชตลอด
ชีวิตไหม และเคยสร้างบารมีกับหมู่คณะมา
อย่างไรคะ
คุณครูไม่ใหญ่
เด็กชายที่ลูกรับมาเลี้ยงเป็นลูก พ่อแม่
ของเด็กไม่รับผิดชอบ เพราะเด็กคนนี้ในอดีต
ก็เป็นลูกชายของลูกเองนั่นแหละ แต่เขาเกเร
ได้เคยทำผู้หญิงท้อง แล้วก็ไม่ได้ดูแลลูกที่เกิด
ขึ้น โดยยกไปให้คนอื่นเลี้ยง แต่มีบุญที่เลี้ยงดู
บิดามารดามาส่งผลให้ได้มาเจอพ่อแม่ใน
อดีตมารับเลี้ยงเป็นลูก เพราะฉะนั้นพึงเลี้ยงดู
บิดามารดาเถิด บุญนี้จะคอยส่งผล ให้มีคนมา
รับเลี้ยงดูตลอดจ้ะ
ลูกกับสามีก็ผูกพันกับเขามา โดยเคย
เป็นพ่อแม่ลูกกันกับเด็กคนนี้ เขาก็มีผังบวชมา
แต่ยังไม่หนาแน่น เคยสร้างบารมีกับหมู่คณะ
มา โดยเป็นกองเสบียงบ้าง เคยบวชช่วงสั้นบ้าง
ดังนั้นต้องคอยประคับประคองให้ดี
๒ มีนาคม พ.ศ. ๒๕๔๙
๑๖ ทำบุญด้วยรัตนชาติ
บุญใดทำให้พี่ชายคนที่ ๒ หลังจาก
แต่งงานแล้ว ก็ได้ไปเป็นหุ้นส่วนทำสัมปทาน
เหมืองพลอยอยู่ที่ประเทศแทนซาเนีย ทวีป
แอฟริกา คนที่มีสมบัติเป็นเหมืองแร่อัญมณีนี้
ต้องประกอบเหตุมาอย่างไร เหมือนหรือแตก
ต่างจากผลบุญที่ทำให้ได้ภูเขาทอง หรือขุม
สมบัติรัตนชาติอย่างไรครับ
คุณครูไม่ใหญ่
พี่ชายได้มาทำกิจการเหมืองแร่อัญมณี
เพราะบุญที่ทำทั้งโดยตรงและโดยอ้อม คือ
ปกติเมื่อเราทำบุญแล้วก็จะมีสมบัติเกิดขึ้น
รวมกับพี่ชายมีอัธยาศัยชอบอัญมณีข้ามชาติ
มากับได้เคยนำอัญมณีบูชาพระสัมมาสัม-
พุทธเจ้า เช่น นำไปบรรจุบูชาในพระพุทธรูป
และในเจดีย์ เป็นต้น
ที่มีเหมืองแร่อัญมณี เพราะว่าบุญที่ทำ
นั้นยังหย่อนกว่าผู้ที่มีสมบัติตักไม่พร่อง อย่าง
ท่านชฎิลเศรษฐี หรือโชติกเศรษฐี ของท่าน
สมบัติเกิดขึ้นเองไม่ต้องทำเหมือง ซึ่งเป็นเรื่อง
ที่น่าศึกษา แต่ของลูกยังต้องลงทุน ลงแรง มีที่
มีทีม มีทุน แล้วก็ต้องเสี่ยงโชคจ้ะ
๒๒ พฤษภาคม พ.ศ. ๒๕๔๙
๑๗ บุญถวายที่ดิน
ลูกคิดอยู่ตลอดเวลาว่าอยากจะสร้าง
วัดไทยที่คะโคชิมา ประเทศญี่ปุ่น และอธิษฐาน
ให้คุณแม่สามียกที่ดินให้ลูก ไม่ทราบว่าลูกจะ
มีบุญพอที่จะได้ถวายที่ดินสร้างวัดไหม และ
การถวายที่ดินให้หลวงพ่อใช้ตามประสงค์จะ
มีอานิสงส์อย่างไรบ้างคะ
คุณครูไม่ใหญ่
ลูกอยากสร้างวัดไทยที่คะโคชิมา ตัวลูก
ก็ต้องนั่งธรรมะให้มากๆ ทุกวันอย่างสม่ำ
เสมอ แล้วอธิษฐานจิตขอให้มีผู้มีบุญมาร่วม
กันสร้าง อีกทั้งต้องพูดจาชักชวนให้ผู้มีบุญ
ทั้งหลายมาร่วมมือกัน จะได้บุญไปด้วยกัน
ส่วนที่ดินของแม่สามีก็ให้ถือว่าถ้าได้ก็ดี ไม่ได้
ก็แล้วไป เพราะว่าศรัทธา ศีล ทิฏฐิ ของแม่สามี
ไม่เสมอกับตัวลูก
การถวายที่ดินให้หลวงพ่อได้ใช้ตาม
ประสงค์ จะมีอานิสงส์โดยย่อ คือ
จะมีผังราชินีที่ดินติดตัวไป จะมีสมบัติ
ทั้งสามเกิดขึ้น คือ รูปสมบัติ ทรัพย์สมบัติ
คุณสมบัติ จะได้เกิดในตระกูลสัมมาทิฏฐิ
มีพวกพ้องบริวารที่ดี อยู่ในหมู่บัณฑิตนัก
ปราชญ์ มีทรัพย์มาก ได้รับการต้อนรับอย่างดี
เยี่ยมในทุกที่ทั้งมนุษย์และเทวโลก และจะ
ได้บรรลุธรรมของพระสัมมาสัมพุทธเจ้า คือ
ได้บรรลุมรรคผลนิพพาน วิชชาธรรมกาย
เป็นต้น
๑๓ มกราคม พ.ศ. ๒๕๕๐
๑๘ บุญสร้างวัด
ผมเคยสร้างวัด ๗ วัด ในประเทศไทย
ร่วมกับคุณพ่อ สร้างวัดของตัวเอง ๑ วัด
และสร้างวัดต่างประเทศ เช่น ที่กรุงเบอร์ลิน
ประเทศเยอรมนี ที่เกาะฮาวาย ประเทศ
อเมริกา ร่วมกับท่านผู้นำประเทศท่านหนึ่งซึ่ง
ต่างศาสนา จะมีอานิสงส์อย่างไรครับ
คุณครูไม่ใหญ่
อานิสงส์โดยย่อ คือ จะได้เป็นผู้นำ
ของประเทศ เช่น ถ้าอยู่ในยุคราชาธิปไตย
ก็จะได้เกิดในวรรณะกษัตริย์ ถ้าเกิดในยุค
ประชาธิปไตย ก็จะได้เป็นนายกรัฐมนตรี
หรือประธานาธิบดี ถ้าใจปรารถนาจะอยู่ใน
ชั้นแนวหน้า โดยเป็นมือเศรษฐกิจ เพราะไม่
ชอบออกรบหรือปกครองบ้านเมือง ก็จะไป
เกิดในตระกูลเศรษฐี มหาเศรษฐี
๖ กุมภาพันธ์ พ.ศ. ๒๕๕๐
๑๙ บุญดูแลรักษาพระเจดีย์
คุณตาซื้อหลอดไฟประดับพระเจดีย์
สร้างรูปเทวดารักษาเจดีย์ และคอยถอนหญ้า
ตามร่องพื้นปูนรอบเจดีย์ให้สะอาดตา จะได้
อานิสงส์อย่างไรบ้างครับ
คุณครูไม่ใหญ่
คุณตาซื้อหลอดไฟประดับเจดีย์ ถอน
หญ้าตามร่องพื้นปูนรอบเจดีย์เพื่อให้สะอาด
ตานั้น จะมีอานิสงส์โดยย่อ คือ ท่านจะเป็น
เทวดาที่มีรัศมีสว่างไสว เมื่อมาเกิดเป็นมนุษย์
ก็จะมีผิวพรรณวรรณะผ่องใส ไม่เป็นโรค
ผิวหนัง มีรูปสมบัติ ทรัพย์สมบัติ คุณสมบัติ
ได้บรรลุมรรคผลนิพพาน เป็นต้น
สร้างรูปเทวดาปกปักรักษาเจดีย์นั้น
คุณตาก็จะได้บุญเพราะทำด้วยจิตเป็นกุศล
เมื่อบุญส่งผล ก็จะทำให้มีบริวารที่เป็นทิพย์
และสมบัติทิพย์เกิดขึ้นในเทวโลก เป็นต้น
๒ กันยายน พ.ศ. ๒๕๔๙
๒๐ บุญติดตั้งองค์พระ
ทีมงานแผนกประดิษฐานองค์พระได้
ทุ่มเทแรงกายแรงใจติดตั้งองค์พระธรรมกาย
ประจำตัวเพื่อประดิษฐานที่มหาธรรมกาย
เจดีย์ จะมีอานิสงส์อย่างไรครับ
คุณครูไม่ใหญ่
อานิสงส์โดยย่อ คือ จะได้มีส่วนแห่งบุญ
ของผู้ที่สร้างพระทุกองค์ จะมีรูปร่างสง่างาม
มีผิวพรรณผ่องใสดุจดั่งทอง จะได้เกิดใน
ตระกูลของเศรษฐีผู้ใจบุญ ในร่มเงาพระพุทธ
ศาสนา มีพละกำลังมาก มีดวงตาเห็นธรรม
ได้เข้าถึงพระธรรมกาย มีอภิญญา เป็นต้น
๓๐ พฤษภาคม พ.ศ. ๒๕๔๙
๒๑ บุญพิเศษ ๕ บุญ
บุญพิเศษ ๕ บุญ คือ บุญถวายดอกบัว
บูชามหาธรรมกายเจดีย์ บุญถวายปานะ บุญ
ถวายอังสะกันหนาว บุญจัดศูนย์ปฏิบัติธรรม
และบุญบริจาคโลหิต ที่ผมและครอบครัวทำ
มาตลอด ๕ ปี จะให้อานิสงส์อย่างไรบ้าง
ที่สุดของบุญเหล่านี้จะเป็นอย่างไรครับ
คุณครูไม่ใหญ่
บุญถวายดอกบัวบูชาพระเจดีย์ มี
อานิสงส์โดยย่อ คือ ทำให้เกิดในตระกูลสูง
รู้แจ้งแทงตลอดในธรรมะของพระสัมมาสัม
พุทธเจ้า จะมีกลิ่นกายหอมฟุ้ง เป็นต้น ดังเช่น
พระอุบลวรรณาเถรี
บุญถวายปานะ มีอานิสงส์โดยย่อ คือ
ทำให้มีร่างกายสดชื่น แข็งแรง ผ่องใส มีโรค
น้อย อายุยืนยาว ได้บรรลุมรรคผลนิพพาน
เป็นต้น เช่น พระสิวลีที่เลิศทางลาภ เพราะ
ถวายน้ำผึ้ง
บุญถวายอังสะกันหนาว มีอานิสงส์โดย
ย่อ คือ มีผิวพรรณวรรณะงดงาม ผ่องใส มีรูป
กายงดงาม ได้บรรลุธรรม เป็นต้น ดังเช่น
นางวิสาขามหาอุบาสิกาถวายจีวร ก็ได้เครื่อง
ประดับมหาลดาปสาธน์
บุญจัดศูนย์ปฏิบัติธรรม มีอานิสงส์โดย
ย่อ คือ มีดวงปัญญามาก แตกฉานในธรรมะ
ของพระสัมมาสัมพุทธเจ้า จะมีพรรคพวก
บริวาร เป็นต้น จะได้ออกบวชพร้อมบริวารมาก
ดังเช่น พระโมคคัลลานะและพระสารีบุตร
บุญบริจาคโลหิต มีอานิสงส์โดยย่อ คือ
มีสุขภาพร่างกายที่แข็งแรง อายุขัยยืนยาวเป็น
พิเศษในแต่ละยุคที่ตัวเกิด เป็นต้น ดังเช่น
พระพากุละที่มีอายุ ๑๖๐ ปี โดยปราศจาก
โรคภัยไข้เจ็บ
ที่สุดของบุญเหล่านี้ โดยสรุปก็คือ ถ้า
ทำสุดๆ จนบารมีเต็มเปี่ยม ก็จะได้ที่สุดของ
รูปสมบัติ ที่สุดของทรัพย์สมบัติ ที่สุดของ
คุณสมบัติ ครบถ้วนบริบูรณ์ทุกประการ และ
ได้บรรลุมรรคผลนิพพาน
๘ ธันวาคม พ.ศ. ๒๕๔๙
๒๒ ครูของพระ
ลูกเป็นโยมอาจารย์มีหน้าที่ถวายความรู้
พระภิกษุสามเณร และบุคลากรในวัด และ
ช่วยออกแบบสื่อสิ่งพิมพ์ของวัด ลูกจะได้รับ
อานิสงส์นี้อย่างไรบ้างคะ
คุณครูไม่ใหญ่
ลูกจะได้อานิสงส์โดยย่อ คือ จะมีปัญญา
สว่างไสว มีความรอบรู้ เป็นที่รักของมนุษย์
และเทวดาทั้งหลาย มีพวกพ้องคนดีมากมาย
ในภพชาติต่อไปจะมีชื่อเสียงในด้านการออก
แบบศิลปะ อีกทั้งบุญนี้ก็จะช่วยบันดาลให้
กิจการมีความเจริญรุ่งเรืองยิ่งๆ ขึ้นไป
๒๔ กรกฎาคม พ.ศ. ๒๕๔๙
๒๓ ช่วยเหลือ ๔ จังหวัดภาคใต้
ลูกและสามีได้ร่วมกับหมู่คณะของวัด
จัดโครงการถวายไทยธรรมแด่คณะสงฆ์ ๒๘๖
วัด ใน ๔ จังหวัดภาคใต้ ทุกครั้งที่จัดงานเสร็จ
ธุรกิจของลูกจะมีโปรเจ็คงานใหญ่เข้ามาอย่าง
ต่อเนื่อง เป็นเพราะเหตุใดคะ
บุญที่ได้มีส่วนในการจัดงาน ๒๘๖ วัด
มีอานิสงส์อย่างไร
การที่พระอาจารย์ ผู้ประสานงาน ผู้นำบุญ
กัลยาณมิตร ได้ทำหน้าที่สร้างสันติสุขในพื้นที่
แห่งนี้โดยไม่ถอยหนีย้ายไปไหน เมื่อบุญส่งผล
จะมีอานิสงส์อย่างไร จะส่งผลแบบไหน และ
ควรดำรงตนอย่างไรจึงจะทำหน้าที่ได้อย่าง
ปลอดภัยคะ
คุณครูไม่ใหญ่
ลูกได้ร่วมกับหมู่คณะของวัดจัดงาน
ช่วยคณะสงฆ์ ๒๘๖ วัด ใน ๔ จังหวัดภาคใต้
ภายหลังจัดงานเสร็จก็จะมีโปรเจ็คใหญ่เข้ามา
อย่างต่อเนื่อง เพราะบุญที่ได้ทำนั้นมาส่งผล
จ้ะ มาทำบุญกับคณะสงฆ์ ๒๘๖ วัด ๔ จังหวัด
ภาคใต้ ในยามคับขันนี่บุญแรงนะ ไม่ใช่เรื่อง
ธรรมดา
บุญนี้จะมีอานิสงส์โดยย่อ คือ ไม่ว่าลูก
จะไปเกิดที่ใด ก็จะมีคนช่วยเหลือสนับสนุน
ศัตรูหมู่ภัยพาลต่างๆ จะทำอะไรลูกไม่ได้เลย
และจะเป็นบุญแรงที่จะส่งผลในปัจจุบัน เพราะ
ทำกับพระศาสนาในยามวิกฤติ และก็จะมี
สายบุญเชื่อมกับพระพุทธศาสนา จะได้เกิดใน
ร่มเงาพระพุทธศาสนา จะสมบูรณ์ไปด้วยอายุ
วรรณะ สุขะ พละ ปฏิภาณ รูปสมบัติ ทรัพย์
สมบัติ คุณสมบัติ ลาภ ยศ สรรเสริญ สุข
เป็นต้น
ทีมงานทุกคนที่ได้ทำหน้าที่สร้างสันติ
สุขให้เกิดขึ้นในพื้นที่ดังกล่าว เมื่อบุญส่งผลก็
จะมีอานิสงส์ดังที่ได้กล่าวไปแล้วโดยย่อ และ
จะเป็นกุศลใหญ่ที่มีกำลังมากเป็นพิเศษกว่า
การทำบุญธรรมดา เพราะเป็นบุญที่ทำได้ยาก
เนื่องจากต้องเอาชีวิตเป็นเดิมพัน จัดเป็น
ปรมัตถบารมี* บุญนี้จึงแรงมาก ให้ระลึกนึก
ถึงบุญทุกบุญ นึกถึงพระรัตนตรัย แผ่เมตตา
อธิษฐานจิตให้บุญและพระรัตนตรัยหล่อเลี้ยง
รักษา อีกทั้งให้ใช้สติปัญญา ระมัดระวังตัวอยู่
ด้วยความไม่ประมาทจ้ะ
๒๑ มีนาคม พ.ศ. ๒๕๔๙
*การบำเพ็ญความดีอย่างยิ่ง ชนิดที่ยอมสละได้แม้ด้วยชีวิต
๒๔ ผู้นำบุญ
บุพกรรมใดทำให้สามีได้เป็นนักการ
เมืองในระดับจังหวัด และมีโอกาสจัดกิจกรรม
ต่างๆ ทางพุทธศาสนาตลอดทั้งปี สามีจะได้
รับผลบุญนี้อย่างไรบ้างคะ
คุณครูไม่ใหญ่
บุพกรรมที่ทำให้สามีของลูกได้เป็น
นักการเมืองในระดับจังหวัดคือ ในอดีต
หลายๆ ชาติ สามีของลูกเป็นผู้นำบุญ คือ
ทั้งทำทานด้วยตัวเองและชวนผู้อื่นทำทาน
ด้วย เมื่อบุญส่งผลจึงทำให้ได้รับเลือกเป็น
นายกเทศมนตรีตามกำลังแห่งบุญ
ส่วนการที่ได้จัดกิจกรรมต่างๆ ทาง
พุทธศาสนาตลอดทั้งปี จะได้รับผลบุญนี้ คือ
เวลาจะได้สมบัติก็จะได้อย่างต่อเนื่องตลอดปี
เพราะทำตลอดปี จะมีบริวารมาก เป็นที่รัก
ของมหาชนเป็นอันมาก จะได้อยู่ในฐานะผู้นำ
ต่อไปอีกในภพชาติเบื้องหน้า
๒๓ สิงหาคม พ.ศ. ๒๕๕๐
๒๕ ทำบุญตามกาล
ผมเดินทางไปหลายประเทศกว่า ๖๐
ครั้ง โดยเริ่มจากไม่มีเงินเลย แต่น่าแปลกมาก
ก่อนเดินทางทีไร จะมีคนนำเงินมาช่วยเหลือ
ทุกครั้ง เป็นเพราะบุพกรรมใดครับ
คุณครูไม่ใหญ่
ก่อนเดินทางไปต่างประเทศทุกครั้งจะมี
คนนำเงินมาให้ใช้เป็นค่าใช้จ่ายในการเดิน
ทางไปต่างประเทศ เพราะในอดีตได้เคยมี
บุญสงเคราะห์ญาติที่มาขอความช่วยเหลือใน
คราวจำเป็นต่างๆ ก็จะให้ความช่วยเหลือทุก
ครั้งไป กับบุญที่ทำตามกาล เช่น เวลาหน้าผล
ไม้ หน้าข้าว ก็จะนำผลไม้และข้าวที่ออกใหม่
ไปทำบุญถวายพระภิกษุสามเณรก่อน และ
ทำบุญทอดกฐินตามกาลทาน ตามประเพณี
มารวมส่งผล
๖ กุมภาพันธ์ พ.ศ. ๒๕๕๐
๒๖ ชวนน้องทำบุญ
ลูกพยายามทำหน้าที่กัลยาณมิตร
ทุกวิถีทางให้กับน้องๆ ทั้งสามคนมาเข้าวัด
ฟังธรรม ปฏิบัติธรรม เพื่อให้เขามีชีวิตที่เจริญ
รุ่งเรืองทั้งทางโลกและทางธรรม ลูกจะทำ
อย่างไรจึงจะสำเร็จคะ
คุณครูไม่ใหญ่
ลูกต้องพยายามเป็นกัลยาณมิตรให้
น้องๆ ทุกวิถีทางอย่างต่อเนื่อง ทั้งหยาบและ
ละเอียด หยาบ คือ ค่อยๆ แนะนำชักชวน
อธิบายให้เขาเข้าใจเกี่ยวกับเรื่องราวความ
เป็นจริงของชีวิต ค่อยๆ แนะนำอย่างใจเย็น
และอดทน ส่วนละเอียดก็คือเวลาลูกจะ
ทำบุญก็ให้ใส่ชื่อน้องทั้งสามบ้าง หรือทำบุญ
ทุกบุญแล้วก็อธิษฐานให้น้องๆ ได้มาสร้าง
บารมีร่วมกันกับหมู่คณะ
ทำอย่างนี้ควบคู่กันไปทั้งหยาบและ
ละเอียด แต่ที่สำคัญการเปลี่ยนแปลงไปใน
ทางที่ดีของลูก จะเป็นแรงบันดาลใจให้น้องๆ
อยากจะเอาอย่างบ้าง
๒ ธันวาคม พ.ศ. ๒๕๔๙
๒๗ ทำบุญเผื่อเหนียว
ทำไมชีวิตการงานของสามีจึงไม่ค่อย
ก้าวหน้าและไม่ประสบความสำเร็จเท่าที่ควร
ควรจะแก้ไขอย่างไรให้ประสบความสำเร็จ
สามารถตั้งตัวได้และร่ำรวยคะ
คุณครูไม่ใหญ่
สามีไม่ประสบความสำเร็จในหน้าที่การ
งานเท่าที่ควร เพราะในอดีตเวลาทำบุญมักจะ
ทำในลักษณะแค่ร่วมบุญด้วยนิดๆ หน่อยๆ
แบบเผื่อเหนียวว่า ถ้าบุญมีจริง ส่งผลจริง ก็คง
จะได้ประสบความสำเร็จในชีวิตกับเขาบ้าง
ก็เลยร่วมบุญนิดๆ เมื่อทำบุญนิดๆ แล้วจะ
เอาผลบุญเน็ตๆ มันคงยาก และไม่ได้ทำด้วย
ศรัทธามุ่งมั่นเต็มกำลัง ไม่ได้ทำบุญประกอบ
ไปด้วยปัญญา แต่ทำบุญประกอบไปด้วย
ปัญหา แบบเผื่อเหนียว เผื่อบุญมีจริง พอบุญ
มีก็เลยได้แค่นี้แหละ
ดังนั้นเมื่อบุญส่งผล จึงทำให้หน้าที่การ
งานพอไปได้ ไม่ถึงกับรวย แต่ก็ไม่ขัดสนนะ
ก็ให้ทำบุญทุกบุญอย่างเต็มที่ ด้วยความปีติ
ยินดีมีศรัทธาที่ประกอบไปด้วยปัญญา แล้ว
อธิษฐานจิตให้บุญนี้ช่วยบันดาลให้ประสบ
ความสำเร็จในชีวิตในชาตินี้
๒๗ มิถุนายน พ.ศ. ๒๕๔๙
๒๘ สมบัติกงสี
ลูกเคยสร้างพระธรรมกายประจำตัว
๑ องค์ เมื่อประมาณปี พ.ศ. ๒๕๔๓ โดย
ผู้นำบุญบอกว่า จารึกชื่อได้แค่หนึ่งชื่อ ลูก
บอกว่า ให้ลงเป็นชื่อตระกูล ไม่ทราบว่าผิด
กฎระเบียบหรือเปล่า ควรจะแก้ไขอย่างไร
ปัจจุบันครอบครัวใหญ่ของเรามีการทำบุญใน
ที่ต่างๆ อยู่เสมอโดยมักจะใส่ชื่อร้าน จะได้
บุญหรืออานิสงส์อย่างไร
คุณครูไม่ใหญ่
ลูกเคยสร้างพระธรรมกายประจำตัว
แต่ได้จารึกชื่อเป็นตระกูลที่ฐานองค์พระ
ธรรมกายประจำตัว เมื่อบุญส่งผล ก็จะมี
สมบัติเป็นกงสี และทุกคนจะมีส่วนในการใช้
สมบัตินั้น แต่ถ้าจารึกเป็นชื่อส่วนตัว เมื่อบุญ
ส่งผล ก็จะได้รับสมบัติมาใช้เป็นส่วนตัว เราก็
เลือกเอา จะเอาแบบกงสีหรือส่วนตัว จะเลือก
ที่ดินกงสี หรือที่ดินส่วนตัว ที่ดินกงสีมีชื่อทุก
คนอยู่ในที่ดินผืนนั้น เวลาจะขายก็ต้องหารือ
พร้อมกันเป็นมติเอกฉันท์ ถ้าที่ดินส่วนตัวไม่
เกี่ยวกับคนอื่น เราก็เลือกเอา ส่วนการทำบุญ
โดยใส่ชื่อร้าน ก็จะได้บุญแบบกงสี
๒ พฤศจิกายน พ.ศ. ๒๕๔๘
๒๙ ธุรกิจขายตรง
ลูกและสามีทำบุญใดมาจึงประสบ
ความสำเร็จในธุรกิจขายตรงที่ทำอยู่ และจะ
สามารถประสบความสำเร็จสูงสุดได้หรือไม่
ต้องทำอย่างไรจึงจะไปถึงเป้าหมายได้
คุณครูไม่ใหญ่
ที่ลูกและสามีประสบความสำเร็จในธุรกิจ
ขายตรง เพราะมีทานบารมีมาในอดีต กับชอบ
ชวนคนทำความดีมาส่งผล คือทั้งทำด้วย
ตนเอง และชวนคนอื่นมาทำด้วย ส่วนที่ลูก
ปรารถนาจะไปให้ถึงจุดสูงสุดของธุรกิจนี้ ก็
ต้องสั่งสมบุญปัจจุบันในทุกบุญให้มากๆ ทั้งทำ
ด้วยตัวเองและชวนคนอื่นทำ แล้วอธิษฐานจิต
ตอกย้ำความตั้งใจของลูกให้บ่อยๆ ทุกๆ วัน
๑๒ กรกฎาคม พ.ศ. ๒๕๔๘
๓๐ ศีลบารมี
การผิดศีลจะทำให้ศีลบารมีที่เคย
บำเพ็ญมาในอดีตลดลงหรือไม่ ถ้าเริ่มกลับ
มาตั้งใจรักษาศีลใหม่จะต้องบำเพ็ญศีลบารมี
ชดเชยส่วนที่เคยทำผิดศีลไปหรือไม่อย่างไร
คุณครูไม่ใหญ่
การผิดศีลจะทำให้ศีลบารมีที่เคย
บำเพ็ญมาในอดีตอ่อนกำลังลง ถ้าเริ่มกลับมา
ตั้งใจรักษาศีลบารมีใหม่ ก็จะทำให้ศีลบารมี
กลับไปอยู่ที่เดิม ซึ่งขึ้นอยู่กับว่า ผิดมาก ผิด
น้อย บ่อยหรือไม่บ่อย เป็นต้น
๗ มิถุนายน พ.ศ. ๒๕๕๐
๓๑ คนมีศีล มีสัจจะ
คุณยายของสามีเป็นคนจิตใจดี และ
ความจำดีมาก เป็นคนแก่ที่ไม่เลอะเลือน
อะไรเป็นเหตุให้ท่านอายุยืนความจำดีและ
ไม่เลอะเลือนคะ
คุณครูไม่ใหญ่
คุณยายเป็นคนมีจิตใจดีความจำดีมาก
และเป็นคนแก่ที่ไม่เลอะเลือน อีกทั้งอายุยืน
เพราะในปัจจุบันท่านเป็นคนจิตใจดี มีศีล
มีสัจจะ พูดคำจริงเป็นปกติ ไม่โกหก อีกทั้ง
มีบุญในอดีตที่ชอบแจกจ่ายอาหารให้แก่คน
ทั่วไป เช่น แจกจ่ายอาหารให้กับเพื่อนบ้าน
อยู่เนืองนิตย์ และก็ไม่ได้มีกรรมปาณาติบาต
รุนแรงติดตัวมา
๒๙ มีนาคม พ.ศ. ๒๕๔๙
๓๒ พลังศรัทธามุ่งมั่นกับพลังบุญ
ถ้าผู้ที่ไม่เคยไปวัดพระธรรมกาย เช่น
คนที่ศูนย์สาขา แต่เคยเห็นภาพของมหา-
ธรรมกายเจดีย์แล้วจิตเลื่อมใส และได้ทำบุญ
กับวัดพระธรรมกายบ่อยๆ ครั้นละโลกไปจะ
มาเวียนประทักษิณที่มหาธรรมกายเจดีย์ได้
ถูกไหมคะ
คุณครูไม่ใหญ่
ถ้ามีจิตผูกพัน มุ่งมั่น แต่กำลังบุญหย่อน
เพราะทำบุญนิดๆ หน่อยๆ แล้วจะขอมาให้ถึง
มันก็ไม่ถึง สมมติค่าตั๋วเครื่องบินห้าหมื่นบาท
จ่ายไปหนึ่งร้อยบาท ก็ไม่ได้ขึ้นเครื่อง แต่ถ้ามี
จิตผูกพัน มุ่งมั่น และกำลังบุญถึง ก็มาถึงได้
๒๑ ธันวาคม พ.ศ. ๒๕๔๙
๓๓ กัลยาณมิตรในวงเหล้า
ลูกเห็นด้วยอย่างยิ่งที่หลวงพ่อแนะนำ
ให้คนเลิกเหล้าด้วยวิธีหักดิบ เพราะถ้าใช้วิธี
ค่อยๆ ลดละในที่สุดจะเลิกไม่ได้ พอลูกหัก
ดิบเลิกเหล้าปุ๊บ ลูกตั้งใจว่าจะทำหน้าที่ชวน
เพื่อนในวงเหล้าให้เลิกตาม แม้ต้องใช้ความ
พยายามสูงแค่ไหนลูกก็จะทำ
ลูกสร้างบุญมากับหมู่คณะอย่างไร
ทำไมถึงชอบพูดและถ่ายทอดเรื่องราวต่างๆ
ให้ผู้อื่นฟัง ลูกมีบุญพอที่จะทำหน้าที่กัลยาณ-
มิตรให้เพื่อนในวงเหล้าได้สำเร็จหรือไม่ ด้วย
วิธีการอย่างไรคะ
คุณครูไม่ใหญ่
ลูกเคยสร้างบารมีกับหมู่คณะมาแบบ
กองเสบียง แบบตามอารมณ์ ไม่ค่อยสม่ำเสมอ
ดังนั้นชาตินี้เมื่อรู้แล้วก็จะต้องทำให้เต็มกำลัง
นะลูกนะ
ลูกชอบพูดถ่ายทอดธรรมะให้ผู้อื่นฟัง
เพราะในอดีตลูกก็เคยมีบุญชอบชวนคน
ทำความดีอยู่ กอปรกับปัจจุบันเป็นคนมีนิสัย
เฮฮา มีเพื่อนมากด้วยจ้ะ
ลูกจะแนะนำเพื่อนที่ชอบดื่มเหล้าให้
เลิกได้ ลูกก็ต้องใช้ความพยายามและต้อง
อดทน อย่าไปเบื่อรำคาญเขาเสียก่อน และ
ก็อย่าไปดื่มตามที่เขาชวน เพราะผู้ที่เคยทำ
หน้าที่กัลยาณมิตรให้กับลูก เขายังต้องอดทน
กับลูก ลูกก็ต้องอดทนในการชักชวนแนะนำ
คนอื่นด้วยจ้ะ
๗ พฤษภาคม พ.ศ. ๒๕๔๘
๓๔ ชวนสามีเลิกเหล้า
ลูกจะทำอย่างไรสามีจึงจะเลิกดื่มเหล้า
สูบบุหรี่ แล้วมาวัดเพื่อสั่งสมบุญกุศลกับลูกคะ
คุณครูไม่ใหญ่
ในตอนนี้ ถ้าลูกยังไม่อาจทำหน้าที่
กัลยาณมิตรให้กับสามีได้ ก็ให้ทำบุญละเอียด
ไปก่อน โดยเมื่อทำบุญทุกครั้งก็อธิษฐาน ขอให้
บุญนี้ได้ไปดลบันดาลให้มีเหตุให้สามีคิดได้
ที่จะเลิกดื่มเหล้าสูบบุหรี่ และมาวัดกับลูก ให้
ทำบ่อยๆ สักวันหนึ่งก็จะสมหวัง
๑๙ ธันวาคม พ.ศ. ๒๕๔๙
๓๕ จัดงานเทเหล้าเผาบุหรี่
คุณพ่อช่วยจัดงานเทเหล้าเผาบุหรี่
มัสยิดแรกของโลก และเชิญชวนให้คนมาร่วม
งานนี้ ท่านจะได้อานิสงส์อะไรบ้างครับ
คุณครูไม่ใหญ่
คุณพ่อเป็นผู้ไปชวนให้เขาทำความดี
เลิกเหล้าเผาบุหรี่ บุญนี้ก็จะบันดาลให้ไปเกิด
ในตระกูลสังคมที่มีสิ่งแวดล้อมที่ดีมีศีลธรรม
ปราศจากอบายมุข มีพวกพ้องบริวารที่ดีมาก
อีกทั้งละโลกแล้วจะมีบริวารอันเป็นทิพย์
ติดตัวไปโลกสวรรค์ด้วย
๕ กุมภาพันธ์ พ.ศ. ๒๕๔๘
๓๖ ติดเหล้ากับการเข้าถึงธรรม
คุณแม่ดื่มเหล้ามานานจนเป็นนิสัย
หากวันใดไม่ได้ดื่มก็จะกระสับกระส่าย นอน
ไม่หลับ ซึ่งก็เหมือนคนส่วนใหญ่ที่นิยมทาน
เครื่องดื่มประเภทเหล้าเบียร์ร่วมกับอาหาร
มื้อเย็นแทบทุกวัน แม้ไม่ถึงกับดื่มจนเมามาย
ขาดสติ แต่ก็กลายเป็นความเคยชินจนเลิกได้
ยาก
อยากทราบว่าคนที่ติดเหล้าอย่างเช่น
คุณแม่ของผม หากมีโอกาสมานั่งสมาธิจะ
สามารถเข้าถึงธรรมหรือไม่ การดื่มเหล้า
แต่ไม่ถึงกับเมามายขาดสติอย่างนี้จะเป็น
อุปสรรคต่อการปฏิบัติธรรมมากไหมครับ
คุณครูไม่ใหญ่
คนที่ติดเหล้าแบบคุณแม่ แม้จะไม่เมา
มายมากนัก แต่ก็ทำให้สติหย่อน ยากต่อการ
เข้าถึงธรรมได้ และจะเป็นอุปสรรคต่อการนั่ง
สมาธิเพราะใจจะตั้งมั่นในสมาธิได้ยาก แต่
อย่างไรก็ตาม ตอนที่ท่านไม่ได้ดื่มเหล้าก็ควร
จะชักชวนให้ท่านนั่งสมาธิทุกวัน สักวันหนึ่ง
เมื่อบุญเก่าตามมาถึง ใจก็จะตั้งมั่นแล้วก็หมด
อารมณ์ดื่มเหล้าไปเอง เพราะความสุขภายใน
เป็นสิ่งที่ยิ่งใหญ่กว่าการที่จะไปดื่มน้ำเมา ให้
มึนๆ ทึมๆ อย่างนั้น
๒๙ กรกฎาคม พ.ศ. ๒๕๔๘
๓๗ ฝันเห็นอนาคต
ตลอดชีวิตที่ผ่านมา ลูกมีเรื่องฝันที่เป็น
จริงอยู่หลายเรื่อง เช่น ก่อนที่สามีประสบ
อุบัติเหตุรถจักรยานยนต์ชนกันจนปากฉีก
และต้องดามเหล็กที่ไหปลาร้า ลูกได้ฝันเห็น
สามีประสบอุบัติเหตุล้มลง หน้าอกกระแทก
กับราวบันได จนบันไดหัก
ตอนที่สามีปวดเอวจนเดินไม่ได้ ต้องไป
ผ่าตัด ลูกก็ฝันว่า สามีเจ็บปวดขามากจนเดิน
ไม่ได้ แล้วสามีก็เดินไม่ได้จริงๆ
ตอนที่ลูกเป็นครู ลูกก็ฝันเห็นโรงเรียน
แห่งหนึ่ง ต่อมามีคำสั่งให้ลูกย้ายโรงเรียน
ที่สอน พอลูกไปถึงโรงเรียนนั้นก็ต้องตะลึง
เพราะเหมือนกับในฝันเลยค่ะ แล้วก็ยังมีอีก
หลายๆ เรื่อง
ลูกมีความคิดว่าถ้าฝันไม่ดีก็ต้องแก้ไข
โดยไปทำบุญถวายสังฆทาน ถ้าเป็นเรื่องใหญ่
ก็จะเกิดเรื่องเล็ก ถ้าเป็นเรื่องเล็กก็จะไม่เกิด
เรื่อง แต่บางครั้งฝันคืนนี้ รุ่งเช้าเกิดเรื่องเลย
ไม่ทันได้ทำบุญ
ทำไมลูกนอนฝันเห็นเรื่องราวได้ก่อน
ล่วงหน้า ทั้งเรื่องที่ดีและไม่ดีเป็นเวลาหลายปี
เมื่อลูกฝันเห็นเรื่องราวที่ไม่ดีกับบุคคล
ในครอบครัว ลูกจะทำบุญถวายสังฆทานให้
แต่ถ้าฝันเห็นเรื่องราวที่ไม่ดีของบุคคลอื่น ลูก
จะเล่าเรื่องราวให้เขาฟังและแนะนำให้เขาไป
ทำบุญถวายสังฆทาน เขาเชื่อและก็ไปทำบุญ
ถวายสังฆทาน สองอย่างนี้ลูกจะได้อานิสงส์
ต่างกันอย่างไรคะ
คุณครูไม่ใหญ่
ลูกนอนฝันเห็นเรื่องราวต่าง ๆ ได้ก่อน
ล่วงหน้าเป็นเวลาหลายปี เพราะในอดีตเมื่อ
ลูกประสบเรื่องที่ไม่ดีมักจะแก้ไขไม่ทัน ดังนั้น
เมื่อทำบุญครั้งใดก็มักจะอธิษฐานว่า ขอให้รู้
เรื่องราวทั้งดีและไม่ดีล่วงหน้าก่อนเกิดเหตุ
เพื่อจะได้แก้ไขได้ทัน คือมีซิกเซ้นส์นั่นเอง
ด้วยบุญดังกล่าวจึงทำให้ฝัน
เมื่อลูกฝันเห็นเหตุการณ์ที่ไม่ดีของ
ครอบครัว ลูกก็ได้ไปทำบุญถวายสังฆทาน
นั้น ลูกจะได้อานิสงส์ คือ บุญนั้นก็จะไป
ตัดรอนวิบากกรรมทำให้เรื่องไม่ดีไม่เกิดขึ้น
กับครอบครัวจ้ะ
การที่ลูกฝันเรื่องราวที่ไม่ดีของบุคคล
อื่น แล้วแนะนำให้เขาไปทำบุญถวายสังฆทาน
นั้น ลูกก็จะได้อานิสงส์โดยย่อ คือ เมื่อถึงเวลา
ก่อนจะมีเหตุเดือดร้อนก็จะมีคนมาเตือนให้
เราสามารถแก้ไขได้ทันท่วงที
เพราะฉะนั้นดีที่สุดคือ ต้องหมั่นทำบุญ
ให้สม่ำเสมอ รักษาศีล นั่งสมาธิ เพราะบุญ
เท่านั้นที่ทำให้เราอยู่สุขสบาย และตัดรอน
วิบากกรรมได้จ้ะ
๔ สิงหาคม พ.ศ. ๒๕๔๙
๓๘ อิสลามอยากนั่งธรรมะ
ผมเป็นอิสลามแต่ทำไมผมจึงอยาก
เรียนรู้พระพุทธศาสนา ชอบนั่งสมาธิและดู
DMC แม้จะฟังไม่เข้าใจ และอยากให้อิสลาม
ทุกคนมานั่งสมาธิด้วย ทำไมผมจึงคิดเช่นนี้
ครับ
คุณครูไม่ใหญ่
ลูกอยากเรียนรู้พระพุทธศาสนา ชอบนั่ง
สมาธิและดู DMC ทั้งๆ ที่ไม่เข้าใจ และอยาก
ให้อิสลามทุกคนมานั่งสมาธิเพราะในอดีต
ลูกก็เป็นชาวพุทธแบบนับถือในทะเบียนบ้าน
เหมือนชาวพุทธในปัจจุบันนี้ คือไม่ได้ศึกษา
พระพุทธศาสนาอย่างจริงจัง จึงไม่เข้าใจ
เรื่องราวความเป็นจริงของชีวิต ทำให้พลัดจาก
พระพุทธศาสนาไปเพราะวิบากกรรมชาติ
ในอดีตก่อนหน้านั้นฉุดเอาไป แต่เชื้อที่เคย
นับถือพระพุทธศาสนาเป็นชาวพุทธในนาม
นั้นก็ยังพอมีอยู่บ้าง และปัจจุบันก็ประสบ
ทุกข์ที่เกิดจากสงครามที่มีความเชื่อต่างกัน
จึงขวนขวายที่จะเรียนรู้ศาสนาใดศาสนาหนึ่ง
ที่มีคำสอนที่จะทำให้ดับทุกข์ได้ และก็พบว่ามี
เฉพาะในพระพุทธศาสนา จึงขวนขวายอยาก
จะเรียนรู้พระพุทธศาสนา
อีกทั้งลูกได้รู้ว่าเหตุแห่งความทุกข์ร้อน
ของจิตใจก็เพราะใจที่ร้อนรุ่มด้วยความโลภ
ความโกรธ ความหลง ทำให้ใจไม่สงบลูกจึง
อยากให้ทุกคนมานั่งสมาธิเพื่อทำใจให้สงบ
จนพบกับความสุขแท้จริง แล้วเลิกเบียดเบียน
กันด้วยความสมัครใจ
๒๘ มกราคม พ.ศ. ๒๕๔๙
๓๙ วิบากกรรมดารา
ทำไมดาราหรือนักร้องบางคนมีชื่อเสียง
ช่วงสั้น บางคนมีชื่อเสียงยาวนาน อาชีพเหล่านี้
จะมีวิบากกรรมไหมครับ สำหรับตัวผมที่ออก
TV มีชื่อในนิตยสาร จะได้รับวิบากกรรมไม่ดี
อะไรหรือไม่
ทำไมไม่ว่าผมอยากจะทำอะไรก็จะมี
คนมาสนับสนุน ทำให้มีจังหวะและโอกาส
ประสบผลสำเร็จอย่างง่ายๆ โดยไม่มีอุปสรรค
อะไรเลย จนผมรู้สึกสงสัยในตัวเองว่า ทำไม
ชีวิตผมถึงไม่มีปัญหา หรือว่าผมอายุยังน้อย
จึงยังไม่ถึงเวลาที่จะเจออุปสรรคหรือเปล่า
ครับ
ทำอย่างไรผมจะรักษาความโชคดีเหล่านี้
ไปข้ามภพข้ามชาติได้ครับ
คุณครูไม่ใหญ่
ลูกมีบุญทำทาน รักษาศีล เจริญภาวนา
มาค่อนข้างดี จึงทำให้มีรูปสมบัติ ทรัพย์
สมบัติ และคุณสมบัติ อีกทั้งเป็นคนชอบคบ
บัณฑิต จึงห่างไกลจากสิ่งไม่ดี เช่น ห่างไกล
จากยาเสพติด เป็นต้น
ดาราหรือนักร้องบางคนมีชื่อเสียงช่วง
สั้น เพราะทำทานมาเพียงช่วงสั้นๆ คือ นานๆ
ทำที ไม่ตลอดต่อเนื่อง บางคนมีชื่อเสียง
ยาวนาน เพราะทำทานมามากกว่าและตลอด
ต่อเนื่อง ถ้าดาราและนักร้องเหล่านี้ไม่ได้ไป
แสดงโป๊ เปลือย หรือยั่วยุกามารมณ์ ก็ไม่
เป็นไร แต่ถ้าเป็นต้นแบบในทางที่ไม่ดี ก็จะเป็น
บาปต่อดารา นักร้อง และคนเลียนแบบด้วย
คือจะมีชีวิตที่เดือดร้อนคล้ายกับที่ตนแสดง
เป็นต้น
สำหรับตัวลูกที่ออก TV และนิตยสาร
ถ้าเป็นต้นแบบในทางที่ดีก็จะเป็นบุญ แต่ถ้า
เป็นต้นแบบในทางไม่ดีก็เป็นบาป
บุญบาปมันจะมีอยู่ในทุกแห่งเลย ใน
นิตยสารก็มี ถ้าพูดเป็นบุญ เขียนเป็นบุญ
อ่านแล้วใจเป็นกุศลบุญก็เกิด ถ้าตรงข้ามก็
เป็นบาป ดูอย่างกล้วยทอดก็มีทั้งบุญทั้งบาป
อยู่ในตัว เช่น เจอพระถวายพระ เจอเด็กเอา
กล้วยทอดให้เด็กก็เป็นบุญ แต่ถ้าไม่ถูกใจ
ใครแล้วเอาไปขว้างใส่หน้าเขามันก็เป็นบาป
เพราะฉะนั้นบุญบาปมีอยู่ในทุกสิ่งอย่างนี้ ซึ่ง
เราต้องศึกษาให้ดี
ในอดีตลูกมีบุญสงเคราะห์ญาติตามมา
ส่งผล กอปรกับปัจจุบันเป็นคนอารมณ์ดี ยิ้ม
ง่าย พูดจาสุภาพ หน้าตาก็น่าเอ็นดู ใครๆ เห็น
ก็เลยชอบ อยากช่วยเหลือ แต่ก็อย่าประมาท
ในการดำเนินชีวิต เพราะตอนนี้ลูกยังอายุ
น้อยอยู่ ลูกต้องหมั่นทำทาน รักษาศีล และ
เจริญภาวนา ทั้งทำเองและชวนคนอื่นทำด้วย
ให้สม่ำเสมอตลอดชีวิต บุญนี้ก็จะส่งผลให้
ภพหน้ามีชีวิตที่ดียิ่งขึ้นไปกว่านี้อีก
๑๐ พฤษภาคม พ.ศ. ๒๕๔๘
๔๐ มีทุกข์จึงอยากมาวัด
จะทำอย่างไรกับคนที่มีความทุกข์ก่อน
ถึงอยากมาวัด แต่เวลามีความสุขไม่อยากมา
คุณครูไม่ใหญ่
ในกรณีคนมีความทุกข์ถึงอยากมา
วัดแต่เวลามีความสุขไม่อยากมา ลูกก็ต้อง
พยายามทำหน้าที่กัลยาณมิตรต่อไป
โดยแนะนำให้เขารู้ว่าที่เขามีความสุข
ในปัจจุบันเพราะบุญเก่ากำลังส่งผล ซึ่งบุญ
เก่าใช้ไปมันก็หมดไปทุกวันถ้าไม่สร้างบุญ
ใหม่เพิ่ม อีกประการหนึ่งเราจำเป็นที่จะต้อง
เรียนรู้เรื่องราวความจริงของชีวิตมีอีกมากที่
เรายังไม่รู้ การที่เราคบบัณฑิตนักปราชญ์หรือ
สมณะก็จะทำให้เราเข้าใจชีวิตดีขึ้น เราก็จะได้
ดำเนินชีวิตอยู่ด้วยความไม่ประมาท
๒๖ พฤษภาคม พ.ศ. ๒๕๔๘
๔๑ ขาดมือรองช่วยงาน
ลูกเคยประกวดนางงามประจำจังหวัด
ประจวบคีรีขันธ์ และได้รางวัลที่ ๑ เป็นนางงาม
ที่มีหนุ่มๆ เข้ามาจีบเต็มไปหมดเลยค่ะ เมื่อ
อายุ ๒๑ ปี ลูกได้พบกับคู่ชีวิต พบกันเพียง ๓ วัน
เขาก็ส่งผู้ใหญ่มาสู่ขอ ตอนนั้นลูกรู้สึกเฉยๆ
ยังไม่คิดเรื่องแต่งงาน แต่ก็ยอมแต่งตามคำขอ
ของคุณพ่อ เมื่อแต่งงานแล้วสามีรักลูกมาก
ไม่ว่าลูกจะต้องการอะไรเขาจะจัดการหามา
ให้ได้ทุกอย่าง ไม่เคยขัดใจลูกเลย เราสองคน
ไม่เคยทะเลาะกัน
สามีของลูกเริ่มต้นทำมาหากินจากการ
ขายกาแฟกับปาท่องโก๋ในตลาดเยาวราช เก็บ
เงินจนได้ทุนมาทำกิจการหม้อแปลง ต่อมา
ก็ทำโคมไฟ และสามารถตั้งโรงงานได้สำเร็จ
ชีวิตของลูกมีความสุขสบายใจเพราะสามีดูแล
ลูกดีมากๆ แต่เขาก็เสียชีวิตด้วยโรคหัวใจล้ม
เหลว ด้วยอายุเพียง ๖๓ ปี
ทำไมชีวิตลูกเมื่อแต่งงานแล้วจึงมีความ
สุขสบายทุกอย่าง แต่ปัจจุบันนี้ลูกอายุ ๕๙
ปีแล้ว ยังต้องรับภาระหนักในการแก้ปัญหา
ทางธุรกิจอยู่ตลอดเวลา เมื่อไรลูกจะได้พัก
จากงานของบริษัท ได้มานั่งสมาธิอย่างปลอด
กังวลคะ
คุณครูไม่ใหญ่
เพราะทานบารมีในอดีต ที่ลูกตั้งใจสร้าง
บารมีอย่างเต็มที่สม่ำเสมอ จึงส่งผลให้ในช่วง
ที่แต่งงานและสามียังมีชีวิตอยู่จึงมีความสุข
สบาย แต่ต่อมาเมื่อสามีละโลกแล้ว ลูกต้อง
รับภาระหนักในการแก้ปัญหาธุรกิจ เพราะ
ขาดบุญชวนคนทำความดี คือชอบทำเอง
มากกว่า จึงทำให้ขาดมือรองที่ไว้ใจได้ที่จะมา
แบ่งเบาภาระให้หมดปัญหาไปจ้ะ
ลูกต้องนึกถึงบุญทุกบุญที่ทำมาอย่างดี
แล้วบ่อยๆ และก็อธิษฐานจิตให้มีผู้ที่จะมา
ช่วยเหลือเกื้อกูลในกิจการให้ดำเนินไปด้วย
ดีจนลูกหมดความกังวลใจ และก็ได้โอกาส
ในการนั่งสมาธิตามที่ใจปรารถนา อีกทั้งก็
จะต้องเอาบุญชวนคนทำความดีด้วย แล้ว
ก็อธิษฐานจิตบุญปัจจุบันก็จะช่วยให้ได้
มือรองๆ ที่เก่งและดีมาเป็นมือเป็นเท้ารับ
ภารกิจแทนจ้ะ
๒๕ ตุลาคม พ.ศ. ๒๕๔๘
๔๒ นักคิดหมดสิทธิ์
นักเรียนใหม่บางคนไม่เชื่อเรื่อง Case
study* เพราะได้อ่านหนังสือจากผู้เขียนที่มีชื่อ
เสียงและเป็นที่ยอมรับของคนในสังคม โดยผู้
เขียนได้อ้างว่าเหตุที่เกิดในชาตินี้ไม่สามารถจะ
ชี้ชัดได้ว่าเกิดจากวิบากกรรมใด เมื่อใด เพราะ
คนเราเกิดมาหลายภพหลายชาติและทำกรรม
ซ้ำซ้อน ลูกควรตอบเขาอย่างไรดีคะ
คุณครูไม่ใหญ่
ที่ท่านพูดก็ถูกบางส่วน แต่ว่ายังไม่
สมบูรณ์ เพราะว่าเรื่องนี้เราจะนึกคิดเพียง
เหตุผลธรรมดาๆ ไม่ได้ นักคิดหมดสิทธิ์ที่
จะเข้าใจเรื่องกฎแห่งกรรม เพราะมันเลยวิสัย
ของความคิดที่จะใช้ตรรกะธรรมดาหรือคิด
ด้นเดาสันนิษฐานเอา
*กรณีศึกษาเรื่องกฎแห่งกรรมในโรงเรียนอนุบาลฝันในฝันวิทยา
สมมติเรารับประทานอาหารเข้าไปใน
ร่างกายซ้ำๆ กัน เราไม่อาจบอกได้ว่า ก๋วยเตี๋ยว
๒๐ ชามนั้น ชามไหน คำไหนจะไปเป็นอวัยวะ
อะไร เช่น เป็นแขน เป็นขา เป็นนิ้ว นี่เป็น
ตรรกะของท่านที่ให้เหตุผลอย่างนี้เป็นต้น คือ
บอกไม่ได้ คนไม่รู้นี่บอกไม่ได้นะ ถูกต้องจ้ะ แต่คนรู้
บอกได้ เพราะการศึกษาเดี๋ยวนี้เขาเจาะละเอียด
ลึกๆ เข้าไปในระดับซูเปอร์นาโนกันแล้ว
การศึกษาเรื่อง Case study นั้นเป็นเรื่อง
ละเอียดอ่อน เป็นเรื่องของการเห็นแจ้งแล้ว
จึงจะรู้แจ้ง ไม่ได้ใช้เหตุผลโดยปกติธรรมดา
มันเลยกว่านั้นไปแล้ว นักคิดนี่บางทีคิดแล้ว
ก็ตั้งทฤษฎีชื่นชมกันมา ๓๐ กว่าปี อย่างเช่น
เกี่ยวกับเรื่องหลุมดำ บอกว่าข้อมูลผ่านไม่ได้
กาลเวลาผ่านไปตอนนี้มาบอกใหม่ว่า ที่คิด
เมื่อ ๓๐ กว่าปีที่แล้ว คิดผิด ที่จริงข้อมูลผ่าน
ได้ นักคิดมักจะเป็นอย่างนี้ แล้วแต่อารมณ์
เหมือนการวาดภาพ วาดสวย ชื่นชมดีใจ ถูกต้อง
สวยมาก ออกไปดื่มโอเลี้ยงแก้วเดียวเท่านั้น
กลับมาดูภาพเดิม ไม่สวยอีกแล้ว โอเลี้ยง
เปลี่ยนนิสัยได้ เปลี่ยนระบบความคิดได้ ต้อง
มานั่งแก้ใหม่
เพราะฉะนั้นนักคิดหมดสิทธิ์ที่จะเข้าใจ
เรื่องกฎแห่งกรรม จะมานั่งสันนิษฐานกันไม่ได้
เดี๋ยวจะมีสิทธิ์ผิดเหมือนเจ้าของทฤษฎีหลุมดำ
ความรู้ที่เกิดจากการเห็นเขาเรียกว่า
“ภาวนามยปัญญา” แต่เวลาที่ครูไม่ใหญ่ มาเล่า
เรื่อง Case study มีเวลาน้อยจึงพูดย่อๆ
ให้พอเข้าใจ แต่ก็พอสรุปได้ว่าเกิดจากกรรม
หลักสักกรรมหนึ่ง เช่น เป็นคนอ้วนเพราะ
วจีกรรม ที่เคยล้อเลียนเพื่อนที่อ้วนจนเพื่อน
อาย วิบากกรรมนั้นส่งผล หรือมาจากกรรม
ย่อยหลายๆ ครั้ง หลายๆ ชาติมารวมส่ง
ผล เช่น ฆ่าสัตว์ซ้ำๆ กันหลายๆ ชาติมา
ส่งผลให้อายุสั้น หรือเกิดจากกรร ม
หลักผสมกรรมย่อยหลายๆ ชาติ มารวม
ส่งผล เช่น มะเร็งมดลูกเกิดจากกรรมหลัก คือ
กรรมเจ้าชู้ในชาติเดียวมารวมกับกรรมย่อยๆ
อีกหลายชาติที่ฆ่าสัตว์ขายหรือทำเป็นอาหาร
มารวมกัน ทำให้เป็นมะเร็งมดลูกแล้วถูก
ผ่าตัดตายอย่างนี้เป็นต้น
หรือเกิดจากกรรมหลักกรรมเดียว เช่น
พระโมคคัลลานะถูกโจรทุบตาย เพราะกรรม
หลักที่เคยฆ่าบิดามารดา เพราะฉะนั้นกรรม
นั้นก็มาส่งผล แม้ท่านเป็นพระอรหันต์แล้ว
ยังโดนโจรทุบตาย
เพราะฉะนั้นเรื่องของ Case study นี้
เป็นเรื่องเลยวิสัยของตรรกะหรือนึกคิดด้นเดา
สันนิษฐานเอาอย่างนั้น มีถูกบ้างผิดบ้าง
เหมือนการตั้งทฤษฎีหลุมดำนั่นแหละ คิดกัน
ไปกะโหลกบานสติเฟื่องจ้ะ
๒๓ เมษายน พ.ศ. ๒๕๔๘
๔๓ อยากพบพระพุทธเจ้า
ผู้มีบุญในกาลก่อนที่เข้าไปปรากฏใน
ข่ายพระญาณของพระสัมมาสัมพุทธเจ้า
ทำให้มีโอกาสได้สร้างบุญใหญ่ และได้รับผล
บุญอจินไตยนั้น เป็นเพราะเขาประกอบเหตุ
มาอย่างไร
ผู้ที่เข้าไปปรากฏในข่ายพระญาณ เป็น
เพราะพระมหากรุณาของพระองค์ หรือเป็น
เพราะบุญของผู้นั้น พวกเราซึ่งไม่ได้เกิดมา
พบพระสัมมาสัมพุทธเจ้า จะต้องทำอย่างไร
ให้ได้ผลบุญเป็นอจินไตย และการที่ผลบุญ
อจินไตยยังไม่บังเกิดขึ้นในปัจจุบัน เกิดจาก
สาเหตุใดบ้างคะ
คุณครูไม่ใหญ่
ผู้มีบุญที่เข้าไปปรากฏในข่ายพระญาณ
ของพระสัมมาสัมพุทธเจ้า ทำให้มีโอกาส
ได้สร้างบุญใหญ่ และได้ผลบุญเป็นอจินไตย
นั้น เป็นเพราะได้ทำบุญในพระพุทธศาสนา
มา แล้วอธิษฐานจิตขอให้ได้ทำบุญกับ
พระพุทธเจ้ากายเนื้อ เมื่อบุญส่งผล บุญนี้จึง
ได้ทำให้ไปปรากฏในข่ายพระญาณของพระ
สัมมาสัมพุทธเจ้า
ผู้ที่เข้าไปปรากฏในข่ายพระญาณก็เป็น
ได้ทั้งสองอย่าง คือ ทำบุญและอธิษฐานมา
ดังกล่าว และเป็นเพราะพระมหากรุณาของ
พระองค์ด้วย พระองค์ก็จะไปโปรดบุคคลนั้น
ไม่ว่าผู้นั้นจะอยู่ที่ใด
พวกเราซึ่งไม่ได้เกิดมาพบพระสัมมา
สัมพุทธเจ้า ถ้าอยากได้ผลบุญเป็นอจินไตย
จะต้องทำวิชชาให้ละเอียดเลยหน้าพญามาร
จนพญามารกันไม่อยู่ จึงจะได้ผลบุญเป็น
อจินไตย แต่ถ้าพญามารยังกันได้อยู่ เพราะ
เขาละเอียดกว่า ผลบุญที่เป็นอจินไตยก็จะ
ยังไม่บังเกิดขึ้น
๑๔ กุมภาพันธ์ พ.ศ. ๒๕๔๙
๔๔ ตัดใจทำบุญ
ลูกมีเงินอยู่ก้อนหนึ่งที่ตั้งใจจะเอาไปซื้อ
บ้าน แต่ตัดสินใจจะเอามาทำบุญกฐินรายวัน
ลูกจะได้อานิสงส์อย่างไรคะ
คุณครูไม่ใหญ่
ลูกมีเงินก้อนหนึ่งที่ตั้งใจจะเอาไปซื้อ
บ้าน แต่ตัดสินใจจะเอามาทำบุญกฐินรายวัน
นั้นก็เป็นบุญที่มีอานิสงส์ใหญ่ เพราะเป็นบุญ
ที่ทำได้ยาก ต้องตัดใจว่าจะเอาบ้านหรือจะ
เอาบุญ ด้วยบุญนี้จะบันดาลให้มีสมบัติใหญ่
เกิดขึ้นทั้งปัจจุบันและในอนาคต ผังจนจะ
ถูกรื้อไปทุกภพทุกชาติ เพราะเป็นบุญที่ทำได้
ยาก จะรื้อผังจนกันไปเลย สมบัติใหญ่ก็จะมี
ทั้งรูปสมบัติ ทรัพย์สมบัติ คุณสมบัติ บริวาร
สมบัติ บังเกิดขึ้นเป็นต้น
๒๔ มิถุนายน พ.ศ. ๒๕๔๘
๔๕ สำเร็จได้ด้วยบุญ
เหตุใดลูกจึงมีนิสัยทำบุญแบบ “เงินไม่
หมดไม่กลับ” สมบัติก็ได้มาอย่างง่ายๆ ก้อน
โตๆ อธิษฐานอะไรก็สมหวัง ตั้งแต่ขอให้มีลูก
ไปจนถึงขอให้สามีเลิกเจ้าชู้ แล้วทำไมสามีจึง
ไว้ใจและเคารพลูกมาก ให้ลูกดูแลเงินจำนวน
หลายร้อยล้านบาทคะ
คุณครูไม่ใหญ่
ตัวลูกมีนิสัยชอบทำบุญแบบ “เงินไม่
หมดไม่กลับ” และสมบัติก็ได้มาอย่างง่ายๆ
ก้อนโตๆ อธิษฐานอะไรก็สมหวัง เพราะมี
อัธยาศัยอย่างนี้มาหลายชาติแล้ว เมื่อบุญส่ง
ผลก็จะได้สมบัติอย่างง่ายๆ
สามีเคารพตัวลูกมากและไว้ใจให้ดูแล
เงินจำนวนหลายร้อยล้านบาท เพราะตัวลูก
ทำทานด้วยตัวเอง และมีความเคารพในทาน
ที่ทำทุกครั้ง คือ เวลาทำทานไม่ใช่สักแต่ยื่นๆ
ให้ แต่จะจบอธิษฐานด้วยความเคารพ
ต้องให้ความสำคัญและเห็นคุณค่าของ
สิ่งที่เราให้กับปฏิคาหกหรือผู้รับนั้นว่าเป็นใคร
เป็นบุคคลที่ควรบูชาอย่างไร เมื่อเราทำทาน
ด้วยความเคารพทุกครั้ง จึงได้รับความเคารพ
เกรงใจ ไว้วางใจจากสามี และได้เป็นใหญ่ใน
ทรัพย์ด้วยเพราะทำทานด้วยตนเอง
๑ มิถุนายน พ.ศ. ๒๕๕๐
๔๖ การส่งผลของบุญ
การทำบุญหนึ่งล้านบาท ด้วยใจใส
เหมือนกัน แต่ทรัพย์ที่หามาได้ยากลำบาก
ต่างกัน จะมีอานิสงส์แห่งบุญต่างกันหรือไม่
และการทำบุญจะส่งผลเร็วหรือช้า ขึ้นอยู่กับ
ปัจจัยใดบ้างคะ
คุณครูไม่ใหญ่
การทำบุญหนึ่งล้านบาท ด้วยใจใส
เหมือนกัน แต่ทรัพย์หามาได้ยากต่างกันนั้น
จะมีอานิสงส์ต่างกันหน่อยหนึ่ง คือ ที่หาทรัพย์
มาได้โดยยาก เพราะต้องใช้ความเพียรมาก
เวลาบุญส่งผลจะได้ทรัพย์เร็วกว่าผู้ที่หา
ทรัพย์มาได้โดยง่ายหน่อยหนึ่ง สมมติที่หา
ทรัพย์มายากได้วันจันทร์ ที่หาทรัพย์ได้โดย
ง่ายได้วันอังคาร คือจะช้ากว่ากันหน่อยหนึ่ง
หรือไม่เดือนนี้ก็เดือนโน้น หรือปีนี้ก็ปีโน้น
อะไรอย่างนี้ แต่ว่าจะต่างกันเป็นวันเป็นเดือน
หน่อยหนึ่งอย่างนี้ แต่เพราะความใจใส
เหมือนกันก็จะได้สมบัติใหญ่เท่ากัน สมมติ
จะได้พันล้านก็จะได้พันล้านเท่ากัน
การทำบุญจะส่งผลเร็วหรือช้าขึ้นอยู่กับ

